title: Sorgenfrin palatsi

text: Kuningatar Alexandrinen kuoleman vuonna 1952 jälkeen linna oli prinssi Knudin ja prinsessa Caroline Mathilden asuinpaikka, ja he asuivat linnassa kuolemaansa saakka. Hovinaisten rakennus oli monta vuotta heidän poikansa, Rosenborgin kreivi Christianin ja kreivitär Anne-Dorten käytössä. Tanskan prinsessa Elisabet asui rakennuksessa vuodesta 2015 kuolemaansa vuonna 2018 asti.


title: Sorgenfrin palatsi

text: Linnaan liittyvä n. 40 hehtaarin puutarha oli alun perin rakennettu vuonna 1706 ranskalaiseen barokkityyliin. Vuonna 1791-94 prinssi Frederik muutti puutarhan romanttiseksi englantilaiseksi maisemapuutarhaksi. Ainoa jäänne barokkipuutarhasta on iso lehmuskujanne linnan edessä.


title: Sorgenfrin palatsi

text: Arkkitehti ja taidemaalari Nicolai Abildgaard suunnitteli linnanpuistoon pienet paviljongit; sveitsiläistalon ja norjalaistalon.


title: Sorgenfrin palatsi

text: Puiston läpi kulkee myös Mølleåen-joki. Dansebakken-niminen tumulushauta sijaitsee linnanpuistossa lähellä norjalaistaloa ja kuninkaantietä vastapäätä linnaa. Jens Juel on maalannut aiheesta öljymaalauksen.


title: Sorgenfrin palatsi

text: Puistossa on muistopenkki runoilija Viggo Stuckenbergille ja muistokivi naisasialiikkeen esitaistelijalle Gyrithe Lemchelle.


title: Sorgenfrin palatsi

text: Sorgenfrin linna on Tanskan valtion omistuksessa. Osa alueesta on julkista puistoa.


title: Route nationale 27

text: Route nationale 27 eli RN27 on valtatie Malissa. Se johtaa maan pääkaupungista Bamakosta Koulikoron ja Banamban kautta Nionoon. Tien pituus on 361 kilometriä.


title: Route nationale 27

text: Bamakon ja Koulikoron välinen osuus asfaltoitiin vuosina 1999–2001 ja Koulikoron–Banamban osuus vuosina 2004–2007. Banamban ja Nionon välinen 210 kilometrin pituinen soratie rakennettiin vuosina 2003–2004. Sen tehtävänä on välittää Office du Nigerin keinokastelualueen viljaa Sahelin vyöhykkeen kuluttajille.


title: Route nationale 27

text: Bamakon ja Koulikoron välille on rakenteilla 45 kilometrin pituinen nelikaistainen osuus, joka liittyy Nigerjoen yli rakennettavaan Kayon siltaan. Sillan eteläpuolella RN30 johtaa RN6-valtatielle Zantiguilaan.


title: Esa Pulliainen C-Combo

text: Esa Pulliainen C-Combo on suomalainen yhtye, joka perustettiin sivukokoonpanoksi Agents-yhtyeen rinnalle vuonna 2008. Yhtye soittaa rautalankamusiikkia, ja sen muodostavat Esa (kitara) ja Kai Pulliainen (bassokitara) sekä Toni ”El Blanco” Liimatta (rummut). Esa Pulliainen C-Combo on levyttänyt ja esiintynyt myös rock and roll -laulaja ja -pianisti Mr. Breathlessin kanssa.


title: Esa Pulliainen C-Combo

text: Yhtyeen nimeä kantava debyyttialbumi julkaistiin vuonna 2013. Se sisältää rautalankahenkisiä kitarainstrumentaaleja. Vuonna 2015 julkaistiin Mr. Breathlessin kanssa tehty toinen albumi, "Keep On Rockin’". Albumi sisältää pääosin laulettua rock and rollia, mutta mukana on myös kolme kitarainstrumentaalia. Toinen instrumentaalialbumi, "Shaking All Over", julkaistiin kesäkuussa 2018.


title: Marisa Tomein filmografia

text: Tämä on Marisa Tomein filmografia.


title: Antti Försti

text: Antti Försti (s. 19. elokuuta 1964 Evijärvi) on suomalainen lentopallovalmentaja ja entinen pelaaja. Försti valmentaa tällä hetkellä Länsi-Suomen aluejoukkuetta. Förstin aktiiviura pelaajana kesti vuodesta 1984 aina vuoteen 2000. Juonioreissa Försti pelasi Evijärven Urheilijoissa vuosina 1973–1982 ja Alahärmän Kisassa 1982–1984. Vaasassa sekä Vähässäkyrössä Försti pelasi 1-sarjaa ja Kannuksen Urassa supersarjaa. Uransa alkupuolella nuori lentopalloilija hääräsi yleispelaajan tontilla, mutta Vaasassa pelattuaan hän siirtyi vähitellen passarin tontille. Valmentajana Försti johdatti Kauhavan Wisan kahteen perättäiseen SM hopeamitaliin C-pojissa. Apuvalmentajana hän on saavuttanut SM-pronssin B-pojissa 2018 sekä SM-hopean C-pojissa 2017.


title: Gloria Richard

text: Gloria Richard (s. 21. huhtikuuta 1934) on kanadalainen sopraano ja musiikkipedagogi. Hän sai opettajadiplominsa pianonsoitossa ja laulussa vuonna 1953. Hänen opettajiensa joukossa olivat Pierrette Alarie, Louise André, Bernard Diamant ja Roy Royal. Hän lauloi monien sinfoniaorkestereiden kanssa ja teki levytyksiä pianisti Claude Savardin kanssa. Hän toimi opetustehtävissä muun muassa Ottawan yliopistossa.


title: China Shenhua Energy

text: China Shenhua Energy (, pinyin: shénhuánéngyuán), on suuri, vuonna 2004 perustettu kiinalainen hiilikaivosteollisuuden sekä useiden siihen liittyvien teollisuudenalojen kuten hiilipohjaisen energiantuotannon sekä rautatie- ja merikuljetusten konserniyritys. Yhtiömuodoltaan se on julkinen osakeyhtiö. Yrityksen osakkeet noteerataan sekä Shanghain että Hongkongin pörssissä. Se on lukeutunut markkina-arvoltaan Shanghain pörssin kymmenen suurimman yhtiön joukkoon. Yhtiön kotipaikka on Peking ja se on tytäryhtiönä suuremman, Kiinan valtion hallitseman Shenhua Group Corporation -yhtymän osa.


title: China Shenhua Energy

text: Yrityksen toiminta on jaettu neljään operatiiviseen toimialaan: Hiili, Energiantuotanto, Rautatiet sekä Satamatoiminnot ja merikuljetukset.


title: China Shenhua Energy

text: Maailman suurimpien yritysten Forbes Global 2000 -listan kesäkuun 2018 vertailussa China Shenhua Energy katsottiin useilla mittareilla arvioituna maailman 121. ja Kiinan 21. suurimmaksi julkisesti noteeratuksi yhtiöksi. Yhtiön osakkeiden yhteenlaskettu markkina-arvo oli 64,6 miljardia dollaria. Yhtiön palveluksessa oli noin 89 000 ihmistä (2017).


title: China Shenhua Energy

text: Elokuussa 2017 tiedotettiin, että China Shenhua Energyn emoyhtiö, Kiinan suurin hiilikaivoskonserni Shenhua ja maan suurimpiin energiantuottajiin lukeutuva Guodian (China Guodian Group Corp.) yhdistetään. Näin Kiinaan syntyi tuotantokapasiteetiltaan (225 gigawattia) maailman suurin ja liikevaihdoltaan maailman toiseksi suurin energiayhtiö, jolla on myös suuret hiilivarannot, ja jolla on mittava rautateitä ja vesiteitä hyödyntävä kuljetuskapasiteetti. Toisaalta useita energialähteitä käyttäneen Guodianin liitoksen kautta Shenhuan on arveltu voivan vähentää hiilen osuutta energiatuotannossaan, jossa energia aiemmin tuotettiin 90-prosenttisesti hiilellä. Uusi yhtiö on esimerkiksi asennetulla kapasiteetilla mitaten (33 GW) maailman suurin tuulivoimayhtiö. Uuden energiakonsernin palveluksessa työskentelee yhteensä noin 326 000 ihmistä.


title: Beit Jann

text: Beit Jann on pääasiassa druusien asuttama kaupunki ja hallinnollisesti paikallisneuvosto Israelissa Pohjoisella hallintoalueella. Vuoden 2016 lopussa sen asukasluku oli 11 568.


title: Beit Jann

text: Beit Jann sijaitsee Meronvuoren länsirinteellä Ylä-Galileassa. Se kuuluu Israelin korkeimmalla sijaitseviin asuttuihin paikkoihin. Sen korkeus merenpinnasta on 940 metriä. Itse Meronvuoren korkein kohta on 1 050 metriä merenpinnasta. Talvisin alueella sataa myös lunta.


title: Beit Jann

text: Nykyinen Beit Jann on joskus yhdistetty Vanhan testamentin Joosuan kirjan paikkaan "Beet-Daagon", mutta nykyisin Raamatun paikalla ei uskota olevan yhteyttä Beit Janniin. Sen sijaan se saattaa olla joissakin Talmudin teksteissä mainittu Bet Dagan. Paikan nykyisen nimen syntytarinasta on kaksi erilaista versiota. Toisen mukaan nimi on johdettu vuorenrinteen puutarhoista, tai aluetta vainonneista kansanuskon pahoista hengistä ("Jann"). Nykyisen asutuskeskuksen ovat kuitenkin perustaneet druusit. Perimätiedon mukaan alueen druusit asuivat hajallaan vesilähteiden äärellä tai helposti puolustettavilla kukkuloilla 1200 tai 1300-luvulle saakka. Beit Jann perustettiin paikalle, jolta kaksi jänistä seuraamaan lähtenyttä metsästäjää löysivät luolan, jonne oli kerääntynyt vettä. Paikalle syntyi asutusta druusien muuttaessa uuteen keskukseen muualta. Oma kuntansa Beit Jannista tuli vuonna 1964.


title: Beit Jann

text: Beit Jannin asukasluku vuoden 2016 lopussa oli 11 568. Se on yksi Israelin druusien huomattavista keskittymistä.


title: Pajalan seurakunta

text: Pajalan seurakunta () on Luulajan hiippakuntaan ja Pohjois-Norrbottenin rovastikuntaan kuuluva Ruotsin kirkon seurakunta, joka toimii Kiirunan kunnassa .


title: Alankomaiden Uusi-Guinea

text: Alankomaiden Uusi-Guinea () viittaa Länsi-Uuden-Guinean alueeseen, kun se oli Alankomaiden kuningaskunnan merentakainen alue vuodesta 1949 vuoteen 1962. Vuoteen 1949 asti se oli osa Alankomaiden Itä-Intiaa. Se käsitti nykyisen Indonesian kaksi itäisintä provinssia, Papuan ja Länsi-Papuan.


title: Canopus (ydinkoe)

text: Canopus (ransk.: "Opération Canopus") on Ranskan suorittama ydinkoe. 24. elokuuta 1968 räjäytetty ydinlataus oli ensimmäinen Ranskan testaama vetypommi. Sillä kokeellaan se liittyi 5. maaksi, joka vetypommin on räjäyttänyt. Kokeen voimakkuus oli 2,6 megatonnia, ja se suoritettiin noin 1 800 jalan korkeudella eli n. 600 metrissä olleesta vetyilmapallosta. Koe suoritettiin Fangataufalla, Mururoan lähettyvillä olevassa saaristossa Tyynellämerellä.


title: Homekoira

text: Homekoira on koira, joka on opetettu tunnistamaan ja ilmaisemaan mikrobiperäisiä hajuja. Näitä hajuja syntyy mikrobikasvustoista ja niiden aineenvaihduntatuotteista. Mikrobiperäisiä hajuja voi tulla sisäilmaan rakenteiden mikrobi- eli homevaurioista sekä pinnallisista mikrobikasvustoista. Homekoira voi havaita myös alapohjasta tai yläpohjatilasta tulevia hajuja.


title: Homekoira

text: Ylivertaisen hajuaistinsa ansiosta koira pystyy haistamaan erittäin pieniäkin hajumääriä ilmassa ja tekemään hajuerottelua, jolloin se erottelee ympäristön hajuja toisistaan. Näin haistaminen on tehokkaampaa.


title: Homekoira

text: Homekoirat opetetaan ilmaisemaan vain mikrobiperäisiä hajuja. Homekoira ei saa ilmaista muita sisätiloissa löytyviä hajuja, kuten luteita tai VOC-yhdisteitä. VOC-yhdisteitä voi muodostua vähäisessä määrin myös mikrobikasvustoissa, mutta pääasiassa niitä tulee sisäilmaan rakennusmateriaaleista, siivousaineista ja muista asumiseen liittyvistä kemikaaleista. Homekoiran on tarkoitus paikantaa vain mikrobiperäisiä hajuja, jolloin koiran ilmaisusta tiedetään, mitä lähdetään etsimään tai epäilemään.


title: Homekoira

text: Homekoiria käytetään paikantamaan sisäilmasta mikrobiperäisiä hajuja. Koira etsii tiloista ne kohdat, joissa se havaitsee homeen hajun. Jos hajua on laajalla alueella, koira ilmaisee ne kohdat joissa haju on voimakkain. Homekoiratarkastuksen voi tehdä kaikenlaisiin sisätiloihin, kaikentyyppisiin rakennuksiin.


title: Homekoira

text: Homekoiran tarkastuksen jälkeen ammattilaisen on tarkastettava koiran ilmaisemat kohdat ja tehtävä rakenteisiin sopivat selvitys- ja korjaustoimenpiteet.


title: Homekoira

text: Homekoiraa käytetään usein alkuselvitysmenetelmänä, kun halutaan selvittää, onko tilassa homevaurioita ja missä kohdassa mahdolliset vauriot ovat. Homekoiraa käytetään myös muun muassa korjausrakentamisen laadunvarmistukseen ja ennakoivaan tarkastukseen.


title: Homekoira

text: Homekoira on luotettava ja nopea keino selvittää asunnoissa homevaurioiden kohtia ja korjaustarvetta. Koira voi tarkastaa laajoja tiloja nopeasti, jolloin tarkastaminen on kustannustehokasta. Käytössä ei ole muita menetelmiä, joilla saisi vastaavasti paikannettua rakennuksista ne kohdat, joissa on havaittavissa homeen hajua.


title: Homekoira

text: Homekoirille opetetaan kosteusvaurioindikaattorimikrobien hajuja käyttämällä koulutuksessa laboratoriossa viljeltyjä mikrobikantoja ja homevaurioitunutta materiaalia. Homekoiran on osattava tehdä etsintätyötä, jotta se löytää mikrobikasvustoista tulevat hajut asunnosta. Homekoiraa käyttää koiran ohjaaja, joka on myös kouluttanut koiran ja vastaa koiran osaamistasosta.


title: Homekoira

text: Homekoiraohjaajia koulutetaan noin 1,5 vuotta kestävässä ammatilliseen osaamiseen tähtäävässä koulutuksessa Keski-Pohjanmaan koulutusyhtymän koulutuslinjalla. Koulutuksessa opiskellaan teoriaopintoina rakennustekniikkaa, sisäilma-asioita yleisesti, mikrobiologiaa, yrittäjyyttä, asiakaspalvelua, koiran ohjaamista ja koiran biologiaa. Koulutuksen aikana homekoiraohjaajat kouluttavat oman koiran, ja koulutus päättyy koiran lopputestiin.


title: Homekoira

text: Homekoiraohjaajan sisäilmaosaaminen ja rakennetekninen koulutus vaikuttavat siihen, miten homekoiratarkastuksen raportointi tapahtuu ja miten laaja homekoiratarkastus on.


title: Homekoira

text: Suomessa homekoiratoiminta ja homekoiraohjaajien koulutus on muuhun Eurooppaan nähden verrattain runsasta ja ammattimaista.


title: Homekoira

text: Suomessa on noin 50 homekoirayrittäjää (vuonna 2018), joista noin puolet kuuluu Suomen homekoirayhdistys ry:hyn. Suomen homekoirayhdistys ry on perustettu vuonna 2016. Yhdistyksen tarkoituksena on kehittää ja tukea homekoira-alaa ja tukea alalla toimivia yrityksiä. Tarkoituksensa toteuttamiseksi yhdistys järjestää koulutuksia ja luentoja sekä järjestää tilaisuuksia, jotka tukevat homekoira-alan ammatillista kehittymistä. Yhdistyksen jäseneksi on pääsyvaatimukset, lähes kaikki yhdistyksen jäsenet ovat käyneet 1,5 vuotta kestävän homekoiraohjaajan koulutuksen Keski-Pohjanmaan koulutusyhtymässä.


title: Homekoira

text: Homekoiraohjaajan ammattinimike ei ole suojattu.


title: Guernésiais

text: Guernésiais, joka tunnetaan myös nimellä Dgèrnésiais on Guernseyssä puhuttu normannin kielen muoto. Yhtenä d’oïl-kielistä sen juuret ovat latinassa, mutta myös muinaisnorja ja englanti ovat vaikuttaneet siihen. Guernésiaisin, jérriaisin ja normannin puhujat pystyvät ymmärtämään toistensa puhetta. Guernésiais muistuttaa eniten Cotentinissä sijaitsevassa la Haguessa puhuttavaa normannin murretta.


title: Francis Bruun

text: Fredrik Francis Bruun (16. heinäkuuta 1843 Vehkalahti – 22. huhtikuuta 1930 Turku) oli suomalainen juristi ja Turun hovioikeuden varapresidentti.


title: Francis Bruun

text: Bruunin vanhemmat olivat tullinhoitaja Erik Anton Bruun ja Henriette Fredrika Weckman. Hän pääsi ylioppilaaksi 1862 Helsingin yksityislyseosta ja suoritti Helsingin yliopistossa tuomarintutkinnon 1867. Bruun sai varatuomarin arvon 1869.


title: Francis Bruun

text: Bruun oli Turun hovioikeudessa varakanneviskaalina 1883–1885, sihteerinä 1885, asessorina 1885–1896, hovioikeudenneuvoksena 1896–1902 ja 1907–1908 sekä varapresidenttinä 1908–1910. Hänet erotettiin virasta ensimmäisen sortokauden aikana 1902 mutta hän pääsi palaamaan entiseen virkaansa 1907.


title: Francis Bruun

text: Bruun omisti Vehkalahdella isältään perimänsä Poitsilan kartanon vuoteen 1888 saakka jolloin hän myi sen kauppaneuvos Konstantin Aladin vanhemmalle. Hän oli Turun kaupunginvaltuuston jäsenenä 1890-1896. Täyttäessään 85 vuotta vuonna 1928 Bruun oli Suomen vanhin elossaoleva lakimies.


title: Francis Bruun

text: Francis Bruun oli naimisissa vuodesta 1888 Olga Viktoria Rosenqvistin kanssa. Heidän poikansa Heino Erik Bruun (1890–1971) toimi Turun hovioikeudessa asessorina 1948–1953.


Päiväntasaajan Guinean kansalliskirjasto (, lyhennys BnGE) on Päiväntasaajan Guinean pääkaupungissa Malabossa toimiva kansalliskirjasto. Kirjasto avattiin yleisölle 4. kesäkuuta 2009. Hallinnollisesti se on maan kulttuuri- ja turismiministeriön alainen valtiollinen laitos.


title: Päiväntasaajan Guinean kansalliskirjasto

text: Vuonna 2013 kansalliskirjaston kokoelmissa oli noin 60 000 kirjaa. Kansalliskirjaston johtajana eli kansalliskirjastonhoitajana toimi Guillermina Mekuy Mba Obono (10/2017).


text: Kirjasto pyrkii säilytämään, konservoimaan ja tuomaan julkisuuteen Päiväntasaajan Guineaa koskevia arkistoituja kokoelmia. Kansalliskirjasto kerää kansakuntaa koskevaa kirjallista kulttuuriperintöä. Se pyrkii Päiväntasaajan Guineaa koskevan kulttuuritutkimuksen monialaiseksi keskittymäksi esimerkiksi myös maalaustaiteen, kuvanveiston, elokuvan, teatterin aloilla. Kirjastolla on myös oma taidekokoelma.


text: Yli 15-vuotiaista Päiväntasaajan Guinean asukkaista lukutaitoisia oli YK:n kehitysohjelma UNEPin mukaan 95,3 prosenttia vuonna 2015.


title: Finmar Family

text: Finmar Family on Suomessa 1969–1983 valmistettu puoliliukuva lasikuituinen moottorivene. Veneen hyttirakenne ja sisustus on tänä aikana muutamia kertoja hiukan muuttunut ja sitä sai useilla eri moottorivaihtoehdoilla. Pituus on 8 metriä ja leveys 2,60 metriä. Matkanopeus on tyypillisesti 12-16 solmua ja siinä on kokoluokassaan hyvät meriominaisuudet.


title: Finmar Family

text: Veneen muoteilla on myöhemmin rakennettu venettä nimeltä Seiskari 27.


title: Bafatán roomalaiskatolinen hiippakunta

text: Bafatán roomalaiskatolinen hiippakunta on katolisen kirkon hiippakunta, joka toimii Afrikassa Guinea-Bissaun valtion etelä- ja itäosissa.


title: Bafatán roomalaiskatolinen hiippakunta

text: Hiippakunta perustettiin 13. maaliskuuta 2001 erottamalla se Bissaun hiippakunnasta. Tuolloin siihen kuului 31 000 jäsentä, mikä muodosti 6,3% alueen väestöstä, 9 seurakuntaa ja 16 pappia. Vuonna 2015 hiippakunnan ykdeksässä seurakunnassa oli jäseniä 34 635 eli 4,8% alueen väestöstä. Papistoa oli 22.


title: Supermac

text: Supermac voi tarkoittaa ainakin seuraavia:


title: São Rafael (1898)

text: São Rafael oli Portugalin laivaston vuonna 1898 vesillelaskettu São Gabriel -luokan panssarikansiristeilijä.


title: São Rafael (1898)

text: Alus tilattiin Ranskasta Le Havren telakalta. Alus laskettiin vesille 5. heinäkuuta 1898.


title: São Rafael (1898)

text: Alus tulitti kolmipäiväisen Lissabonin kapinan aikana lokakuussa 1910 risteilijöiden "Dom Carlos I" ja "Adamastorin" kanssa Lissabonissa olleita kuningasmielisiä joukkoja. Portugalin ensimmäinen tasavalta julistettiin 5. lokakuuta kuninkaan paettua maasta.


title: São Rafael (1898)

text: Alus poistettiin alusluettelosta vuonna 1924.


title: São Gabriel (1898)

text: São Gabriel oli Portugalin laivaston vuonna 1898 vesillelaskettu São Gabriel -luokan panssarikansiristeilijä.


title: São Gabriel (1898)

text: Alus tilattiin Ranskasta Le Havren telakalta. Alus laskettiin vesille 7. toukokuuta 1898.


title: São Gabriel (1898)

text: Alus tuhoutui haaksirikossa.


title: Pemba (mytologia)

text: Pemba tai Bemba on Länsi-Afrikan bambarojen luojajumala. Maailmanhenki Yo laski Pemban maan päälle, ja puu kasvoi hänestä. Faron luomat ihmiset etsivät suojaa puun siimeksestä ja uhrasivat vertaan sille, jotta se vahvistuisi. Jumalallinen puu paritteli naisten kanssa synnyttääkseen eläviä olentoja.


title: São Gabriel -luokka

text: São Gabriel -luokka oli Portugalin laivaston kahden 1898 vesillelasketun risteilijän muodostama alusluokka.


title: Faro (mytologia)

text: Faro on Länsi-Afrikan bambarojen taivaan ja veden jumala. Faro on androgyyninen olento, joka tulee raskaaksi maailmankaikkeuden värähtelystä ja synnyttää kaksoset, joista tulee ihmisten esivanhemmat. Faro opettaa ihmiskunnalle kielen ja antaa välineet kalastukseen ja maanviljelykseen. Jumalan pyhä väri on valkoinen.


title: Bissaun roomalaiskatolinen hiippakunta

text: Bissaun roomalaiskatolinen hiippakunta on katolisen kirkon hiippakunta, joka toimii Afrikassa Guinea-Bissaun valtion länsiosissa. Sen keskuspaikkana toimii Bissau.


title: Bissaun roomalaiskatolinen hiippakunta

text: 4. syyskuuta 1940 erotettiin Santiago de Capo Verden hiippakunnasta Portugalin Guinean missio sui iuris. Vuonna 1950 siihen kuului kuusi seurakuntaa ja 8 139 jäsentä. Tämä tarkoitti 2,3% alueen väestöstä. 29. huhtikuuta 1955 se muuttui Portugalin Guinean apostoliseksi prefektuuriksi. 1970 seurakuntia oli 15 ja jäseniä 29 007, ollen 5,2% väestöstä. 1. tammikuuta 1975 nimi muutettiin Guinea-Bissaun apostoliseksi prefektuuriksi, sillä maa oli itsenäistynyt. 21. maaliskuuta 1977 apostolinen prefektuuri kohosi hiippakunnaksi nimellä Bissaun roomalaiskatolinen hiippakunta. 13. maaliskuuta 2001 hiippakunnan alue pieneni, kun siitä erotettiin omaksi hiippakunnakseen Bafatán roomalaiskatolinen hiippakunta. Ennen jakoa vuonna 2000 hiippakuntaan kuului 29 seurakuntaa ja 138 000 jäsentä, mutta liitoksen jälkeen seurakuntia oli 13 ja jäsenmäärä 105 000.


title: Bissaun roomalaiskatolinen hiippakunta

text: Vuonna 2015 hiippakuntaan kuului 26 seurakuntaa, 76 pappia ja jäseniä 167 900, jotka muodostivat 15,7% alueen väestöstä.


title: Lauri Seiterä

text: Lauri Seiterä, sukunimi vuoteen 1937 "Cederholm" (1915 Terijoki – 1992) oli suomalainen tivolinjohtaja ja Tivoli Seiterän perustaja.


title: Lauri Seiterä

text: Seiterän vanhemmat erosivat ja hän asui sitten Keravalla äitinsä kanssa joka toimi J. A. F. Sariolan perheen kotiapulaisena. Seiterä liittyi itsekin mukaan Sariolan tivolitoimintaan ja 1930-luvun lopulla hän toimi jo Sariolan tivolin kenttämestarina.


title: Lauri Seiterä

text: Sotavuodet Seiterä palveli pioneerijoukoissa yleten yliluutnantiksi. Kun jatkosodan aikana keväällä 1942 perustettiin Itä-Karjalan Karhumäkeen suomalaisia sotilaita varten Sariolan hoitama Karhumäen tivoli toimi Seiterä tämän tivolin kenttämestarina. Hän palasi rintamapalvelukseen 1944 ja haavoittui sodan loppuvaiheessa vaikeasti.


title: Lauri Seiterä

text: Seiterä palasi tivolialalle vuonna 1946 päästyään sairaalasta. Hän aloitti yhteistyön Lasten Päivä-tapahtumia järjestäneiden hyväntekeväisyysjärjestöjen kanssa ja hänellä oli lautaspeli Helsingissä Messukentällä sijainneessa tivolissa sekä ampumarata Messuhallissa pidetyissä Lasten Päivän tapahtumissa. Kun Linnanmäen huvipuisto avattiin vuonna 1950 Seiterällä oli siellä useita pelejä hoidossaan. Vuonna 1951 hän avasi Linnanmäelle Vedenneitohallin joka toimi aluksi teltassa mutta vuodesta 1952 alkaen omassa hallissaan Markkinatorilla Seiterän muiden pelien vieressä. Vedenneitohallissa asiakkaat saivat pudottaa lavoilla istuneita merenneitoesiintyjiä vesialtaaseen koettamalla osua palloilla pieniin valkoisiin maalitauluihin. Osuman tapahtuessa lavan lukitusmekanismi laukesi ja vedenneito putosi vesialtaaseen. Kello 22 jälkeen kun lapsiperheet olivat poistuneet huvipuistosta osa vedenneidoista saattoi esiintyä yläosattomissa asuissa.


title: Lauri Seiterä

text: Vedenneitohallista tuli yksi suositumpia Linnanmäen käyntikohteita ja siellä saattoi vierailla vuodessa jopa 100 000 kävijää. Presidentti Urho Kekkonen vieraili hallissa 25. heinäkuuta 1966. Hallin hoitajana toimi vuodesta 1958 alkaen Lauri Seiterän puoliso Johanna Seiterä (1934–2015) Lauri Seiterän keskittyessä itse tivolitoimintaan. Vedenneitohallin toiminta päättyi kesällä 1981 sen jälkeen kun Naisasialiitto Unioni oli jättänyt Linnanmäen huvipuiston johdolle vuonna 1978 kirjelmän jossa hallia pidettiin naisten arvoa alentavana. Vedenneitohallin paikalle rakenenttiin sitten peliautomaattihalli.


title: Lauri Seiterä

text: Seiteröillä oli vuosina 1964–1968 oma Cafe Casino-niminen peliautomaattihalli ja kahvila Tapanilan urheilutalossa. He olivat mukana peliensä kanssa vuosina 1962-1964 järjestetyillä Linnanmäen huvipuiston talvikiertueilla huvipuiston ollessa kiinni. Seiterä aloitti oman tivolitoimintansa vuonna 1966 Huvipuisto Seiterän nimellä. Huvipuistossa oli Linnanmäeltä ostettu sähköautorata, Skoghin tivolista Ruotsista vuokrattu Vauhtivirveli ja useita pelejä. Seiterän tivolin erikoispiirteenä oli se että tivolialueelle pääsystä ei peritty erillistä pääsymaksua ja tivolin mukana kiersi taiteilijoita, jotka esittivät vapaaohjelmia tivolikentällä.


title: Lauri Seiterä

text: Vuonna 1973 Lauri Seiterä ja Leo Lindblom perustivat Tampereelle Neulan huvipuiston nykyisen Särkänniemen huvipuiston paikalle. kesäisin toimineessa huvipuistossa oli muun muassa vuoristorata ja useita Seiterän tivolin laitteita. Huvipuisto joutui lopettamaan toimintansa kun Tampereen kaupunki perusti 1975 samalle paikalle Särkänniemen huvipuiston.


title: Lauri Seiterä

text: Lauri Seiterä luopui 1980-luvun lopulla heikentyneen terveyden vuoksi tivolista ja myi suurimman osan laitteistaan tivolin pitkäaikaiselle työntekijälle Antero "Roope" Tuomiselle joka jatkoi sitten tivolin toimintaa vuoteen 1991 saakka. Vuonna 1992 Seiterän tivolia alkoi johtaa Lauri Seiterän poika Tuomo Seiterä. Tuomo Seiterä ja Roope Tuominen tekivät yhteistyötä jonkin aikaa mutta vuonna 1994 Tuominen perusti oman Roopen tivolin ja vei sinne osan laitteista. Tivoli Seiterään hankittiin kuitenkin 1990-luvun aikana uusia laitteita näiden tilalle. Tivoli Seiterä vietti 50-vuotisjuhliaan vuonna 2016.


title: Moe (täsmennyssivu)

text: Moe voi tarkoittaa seuraavia asioita:


title: Dom Carlos I (1898)

text: Dom Carlos I oli Portugalin laivaston vuonna 1898 vesillelaskettu panssarikansiristeilijä.


title: Dom Carlos I (1898)

text: Portugali lähetti Armstrongille tammikuussa 1896 tarjouspyynnön "Yoshinon" kaltaisen risteilijän valmistamisesta. Aluksen tuli kuitenkin olla kuparoitu ja pienempi uppoumaltaan. Heinäkuussa tarjouspyyntö peruutettiin ja syyskuussa toimitettiin uusi. Tammikuussa 1897 Armstrong vastaanotti tilauksen kuparoidusta 4 100 tonnin risteilijästä, jonka aseistuksena tuli olla kuuden ja 4,7 tuuman tykit.


title: Dom Carlos I (1898)

text: Phillip Wattsin suunnitteleman aluksen köli laskettiin 3. joulukuuta 1896 Elswickin telakalla telakkanumerolla 669. Alus laskettiin vesille 5. toukokuuta 1898 ja koeajot päättyivät 19. huhtikuuta 1899.


title: Dom Carlos I (1898)

text: Alus saapui Lissaboniin heinäkuussa 1899. Alus palasi 1906 Elswickin telakalle, jossa sen kattilat uudelleen pillitettiin ja höyrykoneet kunnostettiin. Työt telakalla saatiin päätökseen syyskuussa 1907. Alus tulitti kolmipäiväisen Lissabonin kapinan aikana lokakuussa 1910 risteilijöiden "Adamastorin" ja "São Rafaelin" kanssa Lissabonissa olleita kuningasmielisiä joukkoja.


title: Dom Carlos I (1898)

text: Aluksen nimi vaihdettiin tasavallaksi julistamisen jälkeen "NRP Almirante Reisiksi". Vuodesta 1918 alkaen alus makasi ankkurissa odottaen modernisointia, mutta valtion talouden heikon tilan vuoksi töitä ei voitu aloittaa. Alus poistettiin lopulta alusluettelosta vuonna 1923.


title: Mevalonaattikinaasi

text: Mevalonaattikinaasi on transferaaseihin kuuluva entsyymi. Entsyymi katalysoi fosfaattiryhmän siirtoa ATP-molekyyliltä mevalonihapolle ja tuotteena muodostuu fosfomevalonihappoa. Mevalonaattikinaasi osallistuu terpenoidien ja steroidien biosynteesiin ja sitä tavataan niin aito- kuin esitumaisistakin eliöistä. Mevalonaattikinaasin EC-numero on EC 2.7.1.36.


title: Mevalonaattikinaasi

text: Rakenteeltaan mevalonaattikinaasi on kahdesta keskenään samanlaisesta alayksiköstä koostuva dimeeri. Ihmisen entsyymin molekyylimassa on 84 kDa. Entsyymi vaatii toimiakseen magnesiumioneja, jotka avustavat ATP-molekyylin sitoutumisessa entsyymiin. Mevalonaattikinaasi hyväksyy fosfaattiryhmän luovuttajaksi myös eräät muut nukleotiditrifosfaatit kuten UTP:n. Entsyymi sitoutuu ensin mevalonihappoon ja tämän jälkeen ATP:hen. Katalyyttisesti tärkeässä roolissa on aktiivisen keskuksen aspartaattiryhmä, joka ottaa vastaan protonin mevalonihapon hydroksyyliryhmältä. Näin hydroksyyliryhmästä tulee voimakkaampi nukleofiili joka reagoi ATP:n elektrofiilisen fosfaattiryhmän kanssa. Tuotteena muodostuu fosfomevalonihappoa ja ADP:tä.


title: Mevalonaattikinaasi

text: Puutteellisesti toimiva mevalonaattikinaasi aiheuttaa harvinaisen periytyvän sairauden immunoglobulinemia D-oireyhtymän. Oireina ovat jaksottainen kuumeilu, nivelkivut, nivelten turpoaminen ja huonovointisuus. Sairaus periytyy autosomien välityksellä.


title: Valjakko

text: Valjakko on yksi tai useampi vetoeläin ajoneuvon eteen valjastettuna, tai tällainen valjastettu vetoeläin tai vetoeläinryhmä ajoneuvoineen. Valjakkona voivat toimia esimerkiksi hevoset, ponit tai rekikoirat. Valjakkovaunu on hevosten vetämä kaksi- tai nelipyöräinen kuljetusväline.


title: Unkulunkulu

text: Unkulunkulu on Etelä-Afrikan zulujen ylijumala ja taivaan jumala. Hänen sanotaan ilmestyneen jonkinlaisesta alkukorresta. Unkulunkulu ja hänen samanniminen vaimonsa loivat ensimmäiset ihmiset.


title: Unkulunkulu

text: Kerrotaan, että Unkulunkulu käski kameleonttia ilmoittamaan ihmisille, että he olisivat kuolemattomia. Mutta kameleontti liikkui hitaasti, koska se pysähteli syömään ja paistatteli välillä auringossa ja nukahti. Sillä aikaa Unkulunkulu ehti muuttaa mielensä ja lähetti liskon kertomaan ihmisille, että nämä olisivat kuolevaisia. Vikkelästi matkannut lisko saapui perille ja välitti viestin ihmisille. Kun kameleontti saapui lopulta perille ja kertoi oman viestinsä, ei sitä enää uskottu ja niin ihmiset olivat siitä lähtien kuolevaisia.


title: Unkulunkulu

text: Korvatakseen tämän harmillisen sattuman Unkulunkulu sääti avioliiton, jotta urheat soturit voisivat siittää lapsia. Hän antoi myös ihmisille lääkärit sairauksia parantamaan sekä tulen, jotta ihmiset voisivat valmistaa ruokaa. Kuolleille hän varasi asuinsijan taivaasta. Zulut uskovatkin, että tähdet ovat maata katselevien kuolleiden silmiä.


title: Matti Försti

text: Matti Försti (s. 14. helmikuuta 1963 Evijärvi) on suomalainen lentopallovalmentaja ja entinen pelaaja.


title: Matti Försti

text: Förstin valmennusura alkoi 1990-luvun alussa ja ensimmäinen merkittävä pesti oli vuonna 1995, kun hän astui pietarsaarelaisen Jeppis Wolleyn peräsimeen. Sen jälkeen hän siirtyi valmentamaan Kannuksen Uraa supersarjaan, joka oli aikanaan Suomen toiseksi korkein sarjataso. Försti valmensi Uraa kolmen vuoden ajan, minkä jälkeen hän siirtyi Kokkolan Tiikereiden naisten kakkossarjajoukkueen valmentajaksi. Försti luotsasi Jymyä kolmen vuoden ajan ja nosti Jymyn ykkössarjaan. Nurmon-vuosien jälkeen hän on valmentanut Lännen aluejoukkuetta.


title: Matti Försti

text: Kokkolan Tiikerit nousi miesten ykkössarjaan monien vaikeiden vuosien jälkeen. Heti ensimmäisen kauden jälkeen kaudeksi 2009–2010 Tiikerit palkkasi kokeneen valmentajan Matti Förstin, joka valmensi Tiikerit aina hopealle asti. Liigakarsinnoissa Tiikerit hävisivät Hurrikaanille. Seuraavana kautena Tiikerit voittivat sarjan ja liigakarsinnoissa Joensuun Riennon otteluvoitoin 3–2. Liigakaudella 2011–2012 Försti valmensi Tiikereitä kauden alussa, kunnes luopui tehtävästään.


title: Sögubrot af nokkrum fornkonungum

text: Sögubrot af nokkrum fornkonungum tai Sögubrot af nokkrum fornkonungum í Dana- ok Svíaveldi (”Katkelma joidenkin muinaisten (tanskan- ja sveanmaalaisten) kuninkaiden saagasta”, ei suom.) on keskiajan islantilainen, vain katkelmallisesti säilynyt saaga, josta puuttuu alku ja loppu. Sen katsotaan olevan katkelma nyt jo kadonneesta *"Skjöldunga sagasta", joka on kertonut tarunhohtoisista tanskalaisista kuninkaista, Skjöldungeista (isl. "Skjöldungar"). "Sögubrot" juontuu mahdollisesti jostain *"Skjöldunga sagan" myöhemmästä versiosta. Katkelmassa säilyneessä osiossa kerrotaan Skjöldungien suvun jäsenistä Ívarr Laajamielisestä (isl. "víðfaðmi") ja Haraldr Sotahampaasta (isl. "hilditönn") sekä tarunhohtoisesta Göötanmaan kuninkaasta Sigurðr Sormuksesta (isl. "hringr") . "Sögubrot" on laadittu mahdollisesti 1200-luvun jälkipuoliskolla ja sen vanhin säilynyt käsikirjoitus, AM 1e β I, fol., on vuoden 1300 tienoilta. Kaikki muut "Sögubrotin" säilyneet käsikirjoitukset juontuvat tästä käsikirjoituksesta ja ovat sen tavoin fragmentaarisia. Käsittelemänsä teeman osalta "Sögubrot" on luettavissa muinaissaagoihin, ja sen katsotaan myös syntyneen samanlaisten kulttuuristen impulssien seurauksena, jotka antoivat sysäyksen muinaissaagojen syntyyn ylipäätään.


title: Sögubrot af nokkrum fornkonungum

text: "Sögubrot" edustaa niin kutsuttuja sankarisaagoja (saks. "Heldensagas"), jotka ovat muinaissaagoista vanhimpia. Toisin kuin monet varhaisimmista muinaissaagoista, "Sögubrot" ei sisällä lainkaan runoutta, vaikka se sisältääkin edda-runouden käytäntöjen mukaista alkusointuista dialogia, joka on voinut pohjautua jollekin runolle tai olla tekstin kirjoittajan tietoinen tyylivalinta.


title: Sögubrot af nokkrum fornkonungum

text:
On kuitenkin katsottu, että "Sögubrot" juontuu ainakin teemansa osalta hyvin vanhasta kertomusperinteestä. On oletettu, että esimerkiksi "Sögubrotissa" säilynyt kertomus tarunhohtoisesta Brávellirin taistelusta olisi proosaversio jostain taistelua ja sen osallistujia kuvanneesta vanhasta ja nyt jo kadonneesta luettelosta (isl. "þula"), jota kutsutaan tutkimuksessa nimellä *"Brávallaþula". Kyseisen taistelun on katsottu tapahtuneen varhaisella viikinkiajalla, vaikka varmaa tietoa tällaisen mahdollisen taistelun, jota myös Saxo Grammaticus kuvaa teoksensa "Gesta Danorum" (n. 1200) kirjoissa 7 ja 8, sijainnista, ajankohdasta ja osallistujista ei olekaan voitu esittää. Edellä mainittu *"Brávallaþula" on ollut alkujaan myös Saxon taistelua käsittelevien lukujen perustana, mutta hänen listansa taisteluun osallistuneista on hieman pidempi kuin "Sögubrotissa". On kuitenkin katsottu, että *"Brávallaþula" olisi laadittu 1100-luvun Islannissa.
Vaikka *"Brávallaþula" on mahdollisesti ollut kummankin kirjoittajan tuntema, "Sögubrotin" kertomus Brávellirin taistelusta eroaa jossain määrin Saxon Grammaticuksen versiosta, jonka katsotaan monessa kohtaa kertovan myytin alkuperäisemmän version. Saxon "Gesta Danorum" on saanut vaikutteita Ragnarökiä koskeneista myyteistä, ja Óðinnilla on taistelussa merkittävä rooli. Saxo olettaa joukoissa olleen myös islantilaisia sotureita. "Sögubrot" taas ei mainitse taistelijoiden joukossa olleen islantilaisia, mitä voidaan pitää loogisena, koska taistelun katsotaan sijoittuvan aikaan ennen Islannin asuttamista. Sen lisäksi Óðinnin rooli on "Sögubrotissa" vähäinen; esimerkiksi kun Saxolla Haraldrin haavoittumattomuus selitetään Óðinnin antamaksi suojaksi, on se "Sögubrotissa" taikuuden (isl. "seiðr") avulla hankittu kyky. Sen sijaan että Óðinniin viitattaisiin "Sögubrotissa" suoraan, tulee yhteys ilmi lähinnä vihjauksina, esimerkiksi kun käytetään Óðinnille tyypillistä asetta, keihästä.


title: Sögubrot af nokkrum fornkonungum

text: Vaikka "Sögubrotin" ajoittaminen on epävarmalla pohjalla, sen on katsottu syntyneen aikana, jolloin islantilaisten vaikutus tanskalaisilla kirjallisilla markkinoilla oli jo hiipunut ja sekä kirjallinen että poliittinen painopiste oli siirtynyt Norjaan. "Sögubrotin" ajoitusta 1200-luvun jälkipuoliskolle puolustaa tekstissä esille tuleva hyvin kielteinen kuva ruotsalaisista, miltä osin "Sögubrot" muistuttaa toista 1200-luvun jälkipuoliskolta peräisin olevaa muinaissaagaa, "Ragnarr Karvahousun saagaa". Norjan ja Ruotsin hallitsijoiden välien on katsottu lämmenneen 1200-luvun lopulta alkaen, joten "Sögubrotin" näkökulma edustanee ajatuksia ennen sitä ajankohtaa, kun Norjan kuningas Haakon V Maununpoika kihlasi tyttärensä Ruotsin kuninkaalle vuonna 1302.


title: Sögubrot af nokkrum fornkonungum

text: "Sögubrot" voidaan nähdä kertomuksena muinaisen viikinki-imperiumin synnystä. Elizabeth Ashman Rowe (2010) on esittänyt, että "Sögubrotin" kirjoittaja ei käyttänyt muinaiseen menneisyyteen sijoittuvaa saagaa heijastaakseen siihen oman nykyhetkensä ongelmia tai jännitteitä, vaan käytti sitä korostamaan islantilaisten ja norjalaisten välistä suhdetta ja islantilaisten roolia prosessissa, jossa Norjasta syntyi valtio.


title: Sögubrot af nokkrum fornkonungum

text: Koska "Sögubrot" on fragmentaarinen teksti, on sen vaikutteita hankala arvioida. "Sögubrotin" kirjoittajaa rajoitti vanha kertomusperinne ja sen välittämät tarinat muinaisista tapahtumista ja muinaisten kuninkaiden sukupuista. Säilyneessä katkelmassa on kuitenkin vaikutteita keskiajan skandinaavisista ritariromaanien käännöksistä (isl. "riddarasögur" eli ritarisaagat), jotka tulevat esille esimerkiksi kirjoittajan kuvatessa turnajaisia (isl. "turniment") tai miestä näkemässä unta leopardista (isl. "hlébarðr").


title: Sögubrot af nokkrum fornkonungum

text:
Kaukaisesta menneisyydestä kertovat islantilaiset muinaissaagat alkoivat 1600–1700-luvulla herättää kiinnostusta erityisesti suurvalta-ajan Ruotsissa. Niiden katsottiin olevan lähteitä, jotka voisivat kertoa jotain Ruotsin muinaisesta ja loistokkaasta menneisyydestä, josta muuten oli saatavilla hyvin vähän lähteitä. Tämän seurauksena muinaissaagoja käytettiin ilman asianmukaista lähdekritiikkiä myös suurvaltaideologian rakennusaineena ja propagandatarkoituksessa, huolimatta siitä, että osa aikalaistutkijoista suhtautui muinaissaagojen lähdearvoon epäillen jo tuolloin.
Suurvalta-ajan Ruotsissa "Sögubrot" herätti kiinnostusta, koska se kertoi muinaisista tanskalaisista ja ruotsalaisista kuninkaista. Lisäksi katkelmassa kokonaisena säilynyt kuvaus Brávellirin taistelusta tunnettiin tapahtumana myös muista muinaissaagoista, kuten esimerkiksi "Bósin saagasta". Koska ruotsalaiset eivät tuolloin enää ymmärtäneet muinaissaagojen kieltä, muinaisislantia, ilmestyi "Sögubrot" ruotsiksi käännettynä Johan F. Peringskiöld in teoksessa "Sogubrot af nockorum Fornkongum i Dana oc Svia velldi eller Sagobrott, handlande om nogra forna Konungar i Swerige och Danmark. Samt om Bråwalla Slaget Emellan Kong Haralld Hillditan och Sigurd Ring" vuonna 1719 (Stockholm: Johan Laurentius Horrn).
 Peringskiöld ei epäillyt "Sögubrotin" uskottavuutta historianlähteenä, vaikkakaan hän ei ollut tietoinen "Sögubrotin" kertomuksen taustalla vaikuttaneen tarinaperinteen korkeasta iästä. Peringskiöldin näkemys "Sögubrotista" luotettavana ja uskottavana lähteenä perustui 1600-1700-luvun oppineiden virhekäsitykselle muinaissaagojen lähdearvosta, joka aikaansai sen, että muinaissaagoja tulkittiin kritiikittömästi. Virhekäsityksen seurauksena Peringskiöld piti historiallisia tapahtumia kuvaavana myös sellaisia tekstejä, joiden osalta nykyään tiedetään niiden olevan osoitus keskiaikaisesta tarinankerronnasta.


title: Eden (muusikko)

text: Jonathon Ng (s. 23. joulukuuta 1995), tunnetaan paremmin taiteilijanimellään Eden, on irlantilainen laulaja ja tuottaja. Hän tuotti aiemmin musiikkia The Eden Project -nimellä, mutta vaihtoi nimeä vuonna 2015. Hän on julkaissut uransa aikana kaksi extended play -levyä ja yhden studioalbumin.


title: Rivières du Sud

text: Rivières du Sud () oli Ranskan siirtomaa-aikainen osa-alue osana Ranskan Länsi-Afrikkaa, käsittäen suunnilleen nykyisen Guinean rannikkoalueet. Vaikka tätä nimitystä käytettiinkin 1700-luvulta 1900-luvulle asti, hallinnollinen osa-alue kuitenkin oli olemassa vain vuosina 1882–1891.


title: Käänteishila

text: Käänteishila on kiinteän olomuodon fysiikassa ja kristallografiassa käytetty matemaattinen konstruktio, joka saadaan toisen hilan, useimmiten Bravais'n hilan Fourier’n-muunnoksena. Tavallisimmin alkuperäisen hilan eli "suoran hilan" hilapisteet tarkoittavat atomien sijaintia jonkin kiinteän aineen kidehilassa.


title: Käänteishila

text: Sen sijaan että suora hila on todellisessa avaruudessa ja vastaa sitä, mikä yleensä ymmärretään fysikaaliseksi hilaksi, käänteishila on abstraktimpi konstruktio, jonka voidaan ajatella sijaitsevan "käänteisavaruudessa", toisin sanoen avaruudessa, jossa pituusyksiköt ovat tavanomaisten pituusyksiköiden käänteisarvoja kuten m tai cm. Käänteisavaruutta sanotaan myös "k"-avaruudeksi, koska tavallisimmissa sovelluksissa sen pisteet tarkoittavat kidehilassa esiintyvien aaltoliikkeiden aaltovektorin arvoja, ja aaltovektorille käytetään fysiikan yhtälöissä tunnusta k. Paikan ja liikemäärän välillä vallitsevan Pointryagin dualiteetin vuoksi käänteishilaa sanotaan myös "liikemääräavaruudeksi". Jos jonkin hilan käänteishilalle muodostetaan vastaavalla tavalla edelleen käänteishila, saadaan jälleen alkuperäinen suora hila, sillä suora ja käänteishila ovat toistensa Fourier’n muunnoksia.


title: Käänteishila

text: Käänteishilalla on perustava merkitys jaksollisten rakenteiden analyyttisessä tutkimuksessa, varsinkin diffraktioteoriassa. Lauen ehtojen vuoksi neutroni- ja röntgendiffaktiossa kiteeseen saapuvan ja diffraktioituneen neutronin tai röntgensäteen aaltovektorien erotus vastaa jotakin käänteishilan hilapistettä. Kiteen diffraktiokuvan avulla voidaan myös määrittää käänteishilan vektorit. Tästä voidaan edelleen päätellä, miten kiteen atomit sijaitsevat toisiinsa nähden.


title: Käänteishila

text: Käänteishilan Wigner–Seitzin koppia sanotaan Brillouinin vyöhykkeeksi.


title: Käänteishila

text: Tarkastellaan kaksiulotteista Bravais'n hilaa


title: Käänteishila

text: Mikä tahansa suure, esimerkiksi elektronien tiheys atomihilassa voidaan esittää jaksollisena funktiona, jolle pätee


title: Käänteishila

text: Jaksollisuutensa vuoksi formula_4 voidaan esittää Fourier’n sarjana


title: Käänteishila

text: Koska formula_6 millä tahansa kokonaisluvuilla formula_7, jälkimmäinen yhtälö pätee erikoistapauksessa formula_8


title: Käänteishila

text: on oltava formula_10, mikä merkitsee, että


title: Käänteishila

text: Matemaattisesti käänteishila voidaan esittää niiden vektorien formula_13 joukkona, jotka toteuttavat tämän yhtälön kaikilla hilapisteitä vastaavilla paikkavektorin R arvoilla.


title: Käänteishila

text: Tämä käänteishila itsekin on Bravais'n hila, ja käänteishilan käänteishila on alkuperäinen suora hila, mikä osoittaa vastaavien vektoriavaruuksien välillä vallitsevan Pontryagin dualiteetin.


title: Käänteishila

text: Äärettömälle kaksiulotteiselle hilalle, jonka määrittelevät sen alkeiskopin särmiä vastaavat vektorit formula_14, voidaan käänteishila määritellä muodostamalla sen kaksi kantavektoria seuraavien yhtälöiden avulla:


title: Käänteishila

text: missä


title: Käänteishila

text: Tässä formula_17 tarkoittaa 90 asteen rotaatiomatriisia.


title: Käänteishila

text: Vastaavasti äärettömälle kolmiulotteiselle hilalle, jonka määrittelevät sen alkeiskopin särmiä vastaavat alkeisvektorit formula_18, voidaan käänteishila määritellä muodostamalla sen kolme kantavektoria seuraavien yhtälöiden avulla:


title: Käänteishila

text: Huomataan, että tässä nimittäjänä on näiden vektorien skalaarikolmitulo. Käyttämällä käänteisavaruuden alkeisvektoreille sarakevektoriesitystä voidaan nämä yhtälöt kirjoittaa myös muodostamalla käänteismatriisi, jolloin saadaan:


title: Käänteishila

text: Tämä menetelmä perustuu käänteishilan määritelmään ja voidaan yleistää kuinka moneen ulottuvuuteen tahansa. Tätä kaavaa, jossa esiintyy vektorien ristitulo, käytetään yleisesti kristallografiassa.


title: Käänteishila

text:
Edellä olevaa käänteisavaruuden määritelmää sanotaan "fyysikon määritelmäksi" ja siinä esiintyvä kerroin formula_22 seuraa luonnollisesti jaksollisten funktioiden ominaisuuksista. Vaihtoehtoinen "kristallografin määritelmä", saadaan määrittelemällä käänteishilaksi
formula_23


title: Käänteishila

text: jolloin käänteishilavektoreiksi saadaan


title: Käänteishila

text:
ja samoin vastaavasti molemmille muille vektoreille. Kristallografin määritelmällä on se etu, että
formula_25 on suoraan formula_26:n käänteisarvo formula_27:n suunnassa, eikä tekijää formula_22 ole mukana. Tämä yksinkertaistaa eräitä laskutoimituksia, ja sen avulla käänteishila saadaan avaruudellisen taajuuden yksiköissä. Voidaan pitää makuasiana, kumpaa käänteishilan määritelmää käytetään, kunhan vain niitä ei sekoiteta keskenään.


title: Käänteishila

text: Jokainen käänteishilan piste formula_29 vastaa jotakin suoran hilan hilatasojen formula_29 joukkoa. Käänteishilan vektorin suunta on sama kuin tämän hilatason normaalin suunta. Käänteishilan vektorin suuruus taas on yhtä suuri kuin näiden suoran hilan hilatasojen välisen etäisyyden käänteisarvo.


title: Käänteishila

text: Jos suora hila määritellään avaruuden pistejoukoksi, jonka muodostavat hilapisteet, voidaan todeta, että kristallografin määritelmää käytettäessä käänteishilan muodostavat ne käänteisavaruuden pisteet, joiden paikkavektorin pistetulo minkä tahansa suoran hilan pisteen paikkavektorin kanssa on kokonaisluku.


title: Käänteishila

text: Yksinkertaisen kuutiollisen Bravais'n hilan, jonka kuutiollisen alkeiskopin särmän pituus on formula_31, käänteishila on yksinkertainen kuutiollinen hila, jonka kuutiollisen alkeiskopin särmän pituus on formula_32 (tai kristallografin määritelmän mukaan formula_33). Kuutiollista hilaa sanotaan itseduaaliseksi, koska sen käänteishilalla on samat symmetriaominaisuudet kuin suoralla hilalla.


title: Käänteishila

text: Pintakeskeisen kuutiollisen hilan eli FCC-hilan käänteishila on tilakeskeinen kuutiollinen eli BCC-hila.


title: Käänteishila

text: Tarkastellaan FCC-hilan yksikkökoppia. Valitaan hilasta alkeiskoppi, toisin sanoen yksikkökoppi, jossa on yksi hilapiste. Valitaan edelleen yksi tämän alkeiskopin kärjistä origoksi. Suoran hilan kantavektorit ovat edellä sanotun mukaiset. Esitetyn kaavan avulla voidaan laskea käänteishilan kantavektorit. Nämä FCC-hilan käänteishilan vektorit vastaavat BCC-hilan kantavektoreita. Huomattava on, että suoran BCC-hilan ja FCC-hilan käänteishilan kantavektorit ovat samansuuntaisia mutta eivät samanpituisia.


title: Käänteishila

text: Tilakeskeisen kuutiollisen hilan eli BCC-hilan käänteishila on pintakeskeinen kuutiollinen eli FCC-hila.


title: Käänteishila

text: Voidaan helposti todistaa, että vain niitä Bravais'n hiloja, joilla formula_26:n, formula_35:n ja formula_36:n väliset kulmat ovat 90 astetta, toisin sanoen kuutiollista, tetragonista ja ortorombista hilaa vastaavien käänteishilojen kantavektorit formula_37 ovat yhdensuuntaisia suoran hilan vektorien kanssa.


title: Käänteishila

text: Yksinkertaiselle heksagonaaliselle Bravais'n hilalle, jonka hilavakiot ovat c ja a, saadaan käänteishilaksi heksagonaalinen hila, jonka hilavakiot ovat formula_38 ja formula_39. Niiden suunnat poikkeavat suoran hilan hilavektorien suunnista 30 astetta. Yksinkertaista heksagonaalista hilaa sanotaan sen vuoksi itseduaaliseksi, koska sen käänteishilalla on samat symmetriaominaisuudet kuin suoralla hilalla.


title: Käänteishila

text: Että käänteishilan käänteishila on sama kuin alkuperäinen suora hila, voidaan todistaa seuraavasti.


title: Käänteishila

text: Bravais'n hilan määritelmästä seuraa, että siihen kuuluvien vektorien summa ja erotus kuuluvat myös hilaan. Niinpä riittää todeta, että jos


title: Käänteishila

text: ja


title: Käänteishila

text: summa ja erotus formula_42 toteuttavat saman yhtälön.


title: Käänteishila

text: Tämä osoittaa, että käänteishilakin on sulkettu vektorien yhteen- ja vähennyslaskun suhteen, toisin sanoen kahden käänteishilaan kuuluvan vektorin summa ja erotus kuuluvat siihen myös. Lisäksi tiedetään, että käänteishilan vektori G voidaan esittää kantavektorien lineaarikombinaationa.


title: Käänteishila

text: Edellä esitetystä formula_25:n määritelmästä seuraa, että


title: Käänteishila

text: missä formula_47 on Kroneckerin delta. Olkoon R suoran hilan vektori, joka voidaan esittää suoran hilan kantavektorien lineaarikombinaationa.


title: Käänteishila

text: Tästä voidaan todeta, että:


title: Käänteishila

text: Käänteishilan määritelmästä todetaan, että formula_50:n on toteutettava identtisesti seuraava yhtälö:


title: Käänteishila

text: Jotta tämä pätee, on tulon formula_52 oltava formula_53 kertaa jokin kokonaisluku. Tämä toteutuu, koska formula_54 and formula_55. Näin ollen käänteishilakin on Bravais'n hila.


title: Käänteishila

text: Jos edelleen vektorit formula_50 muodostavat käänteishilan, on selvää, että jokainen vektori formula_57, joka toteuttaa yhtälön


title: Käänteishila

text: on känteishilan hilavektori. formula_50:n määritelmästä, kun formula_57 on suoran hilan vektori formula_17, seuraa vastaava yhteys


title: Käänteishila

text: Tästä voidaan päätellä, että käänteishilan käänteishila on alkuperäinen suora hila.


title: Käänteishila

text: Käänteishila on kiinteän olomuodon fysiikan keskeisimpiä käsitteitä. Sen ja siihen liittyvien Brillouinin vyöhykkeiden merkitys kiinteiden aineiden teoriassa on niin keskeinen, että niitä on verrattu Maxwellin yhtälöihin, sillä niistä voidaan johtaa suuri osa koko teoriasta, samoin kuin koko sähkömagnetismin teoria voidaan johtaa Maxwellin yhtälöistä.


title: Käänteishila

text: Kiderakennetta tutkitaan tavallisimmin sellaisen röntgensäteilyn avulla, jonka aallonpituuson samaa suuruusluokkaa kuin kiteen atomien välinen etäisyys. Saadusta diffraktiokuviosta voidaan päätellä hilan muoto ja siten kiteen rakenne.


title: Käänteishila

text: Käytetään kiteeseen saapuvan säteilyn aaltovektorille merkintää formula_63, annettuun suuntaan diffusioituneen säteilyn aaltovektorille merkintää formula_64 ja niiden erotuksena saatavalle diffuusiovektorille merkintää formula_65. Tällöin Blochin teoreemasta seuraa, että diffraktio esiintyy, kun formula_66 on jokin käänteishilan pisteistä.


title: Käänteishila

text: Käänteishilan yksikkökoppia eli Wigner–Seitzin koppia sanotaan Brillouinin vyöhykkeeksi.


title: Käänteishila

text: Tutkittaessa kidehilassa esiintyviä kimmoaaltoja voidaan yleensä rajoittua käsittelemään aaltoja, joiden aaltovektori sisältyy ensimmäiseen Brillouinin vyöhykkeeseen, sillä aallot, joiden aaltovektori on tämän ulkopuolella, voidaan käsittää ekvivalenteiksi jonkin Brillouinin vyöhykkeessä olevan aallon kanssa. Tämä on ehkä helpoimmin ymmärrettävissä tarkasteltaessa yksiulotteista atomiketjua.


title: Käänteishila

text: Olkoon ketjussa atomien välimatka vakio "r". Sen suoran hilan pisteitä ovat tällöin suoran pisteet "nr", missä "n" on mielivaltainen kokonaisluku. Ketjun käänteishilan muodostavat "k"-avaruuden pisteet formula_67 Näin ollen sen ensimmäisen Brillouinin vyöhykkeen muodostaa väli formula_68


title: Käänteishila

text: Tarkastellaan kahta tällaisessa ketjussa etenevää aaltoa, joiden aaltovektorit ovat formula_69 ja formula_70 ja joilla on sama amplitudi A. Tällöin näistä ensimmäinen on ensimmäisellä Brillouinin vyöhykkeellä, jälkimmäinen sen ulkopuolella. Näiden aaltojen aallonpituudet ovat formula_71 ja formula_72 Olkoon "m" mielivaltainen kokonaisluku, jolloin "mr" on jokin ketjuun kuuluva hilapiste, toisin sanoen jonkin atomin sijaintipaikka.


title: Käänteishila

text: Jos kiteessä etenee aalto, jonka aaltovektori on formula_69 ja jos sen vaihekulma origossa jollakin hetkellä on formula_74, pisteessä "mr" olevan atomin poikkeama tasapainopisteestä samalla hetkellä on formula_75. Jos aallon aaltovektori onkin formula_76, saman atomin poikkeama tasapainopisteestä samalla hetkellä onkin formula_77 = formula_78 Tämä on kuitenkin sama kuin ensimmäisenkin aallon tapauksessa, koska "n" on kokonaisluku ja sinifunktio saa saman arvon, kun sen argumenttiin lisätään formula_53 kerrottuna millä tahansa kokonaisluvulla. Nämä aallot ovat siis aina samassa vaiheessa jokaisen hilapisteen eli atomin kohdalla, eikä sillä, missä vaiheessa ne ovat hilapisteiden välissä, ole fysikaalista merkitystä. Jälkimmäinen aalto on siis ekvivalentti edellisen kanssa, jonka aaltovektori on ensimmäisellä Brillouinin vyöhykkeellä.


title: Käänteishila

text: Mielivaltaisellekin atomikokoelmalle voidaan määritellä käänteishila. Tähän voidaan päätyä muun muassa käsittelemällä hajaantuneita aaltoja, jotka syntyvt sellaisessa Fraunhoferin diffraktiossa, joka saadaan rajatapauksena suurilla etäisyyksillä summattaessa kaikista atomeista sironneet aallot Huygensin periaatteen mukaisesti.. Alla olevassa yhtälössä tätä summaa merkitään kompleksiamplitudilla F, koska sekin on suorassa avaruudessa olevan efektiivisen sirontapotentiaalin Fourier’n muunnos:


title: Käänteishila

text: Tässä g = q/(2π) on sirontavektori q kristallografin yksiköissä, N atomien lukumäärä, f[g] atomaarinen sirontatekijä "j" atomille, kun sirontavektori on 'g", kun taas r on atomin "k" paikkavektori. On huomattava, että Fourier’n muunnoksen vaihe riippuu koordinaatiston origon valinnasta.


title: Käänteishila

text: Siinä erikoistapauksessa, että kyseessä on ääretön jaksollinen kide, "M" yksikkökopista sironnut amplitudi (kuten edellä) osoittautuu nollasta poikkeavaksi vain formula_29:n kokonaislukuarvoilla, missä


title: Käänteishila

text: kun atomien lukumäärä "j" yksikkökopissa on välillä 1 <= "j" <= "m" ja yksikkökopin fraktionaaliset hilaindeksit ovat vastaavasti {u, v, w}. Todellisuudessa kide tietysti on äärellisen kokoinen, minkä vuoksi yhtälöön on tehtävä tämän seikan edellyttämät muutokset.


title: Käänteishila

text: Olipa atomien muodostama ruudukko äärellinen tai ääretön, voidaan kuvitella myös "intensiteettikäänteishila" I[g], jonka yhdistää amplitudihilaan F tavanomainen relaatio I = FF, missä F on F:n kompleksikonjugaatti. Mielivaltaiselle atomikokoelmalle intensiteettikäänteishilaksi saadaan:


title: Käänteishila

text: Tässä r on atomien j ja k paikkavektorien erotus. Tällä voidaan myös ennustaa, mitä seuraa nanokrystalliitin muodosta, äkillisestä säteen suunnan muutoksesta tai havaiituista diffraktiopiikeistä siinäkin tapauksessa, että rakennelma jossakin suunnassa olisi vain yhden atomin paksuinen. Toisaalta käänteishilaa käyttävät sirontalaskelmat yleensä koskevat hetkellistä tasoaaltoa. Niinpä vaikka käänteishilan avulla voidaankin tarkastella kinemaattisen sironnan vaikutuksia, on otettava huomioon myös säteen levenemisen ja useamman sironnan vaikutukset.


title: Käänteishila

text: Abstraktin "duaalihilan" käsitteestä on matematiikassa kaksi versiota, jotka molemmat voidaan liittää äärellisulotteisessa vektoriavaruudessa "V" olevaan hilaan "L".


title: Käänteishila

text: Ensimmäinen versio on suora yleistys käänteishilan konstruktiolle, ja siinä käytetään Fourier-analyysia. Se voidaan esittää yksinkertaisesti Pontryaginin dualiteetin termein. Ryhmän "V" "duaaliryhmä" "V"^ on sekin vektoriavaruus, ja osoittautuu, että sen suljettu aliryhmä "L"^, joka on "L":n duaali, on hila "V"^:ssä. Siksi "L"^ on luonnollinen ehdokas "duaalihilaksi" toisessa vektoriavaruudessa, jolla on sama ulottuvuus.


title: Käänteishila

text: Toisen näkökulman antavat "V":n neliömuodot "Q". Jos "V" ei ole degeneroitunut, ne mahdollistavat "V":n ja sen duaaliavaruuden "V" samastaminen. "V":n ja "V" välinen yhteys ei ole yksiselitteinen, vaan riippuu "V":n Haarin mitan eli tilavuusalkion valinnasta. Jos kuitenkin on tehty jokin samastus, joka joka tapauksessa on jotakin skalaaria vaille hyvin määritelty, "Q":n mukanaolo tekee mahdollisesti puhua "L":n duaalihilassa, vaikka pysytään avaruudessa "V".


title: Käänteishila

text: Matematiikassa annetun hilan "L" "duaalihila" lokaalisti kompaktissa topologisessa Abelin ryhmässä "G" on "G":n duaaliryhmän aliryhmä "L", johon kuuluvat kaikki jatkuvat funktiot, jotka jokaisessa "L":n pisteessä saavat arvon 1.


title: Käänteishila

text: Diskreetissä matematiikassa hila määritellään valitsemalla "n"-ulotteisesesta avaruudesta formula_84 "n" lineaarisesti riippumatonta vektoria. Hila on tällöin lokaalisti diskreetti pistejoukko, jonka muodostavat kaikki näiden vektorien lineaarikombinaatiot. Tämän hilan "duaalihila" on tällöin niiden avaruuden formula_84 pisteiden joukko, joiden sisätulo jokaisen alkuperäisen hilan pisteen kanssa on kokonaisluku. Tästä seuraa, että duaalihilan duaalihila on sama kuin alkuperäinen hila.


title: Käänteishila

text: Jos lisäksi matriisin B sarakkeet tarkoittavat hilan määritteleviä lineaarisesti riippumattomia vektoreita, matriisin


title: Käänteishila

text:
formula_86
sarakkeina ovat ne vektorit, jotka määrittelevät sen duaalihilan.


title: Käänteishila

text: Käänteisavaruus eli "k-avaruus" on avaruus, jossa avaruudellisten funktioiden Fourier’n muunnokset esitetään, samaan tapaan kuin ajasta riippuvien funktioiden Fourier’n muunnokset voidaan esittää taajuusavaruudessa. Fourier’n muunnos merkitsee siirtymistä "todellisesta avaruudesta" käänteisavaruuteen tai päinvastoin. Käänteisavaruudella on suuri merkitys aaltomekaniikassa. Tasoaalto voidaan nimittäin kirjoittaa värähtelyterminä formula_87, jossa aaltovektori formula_69 ja kulmataajuus formula_89, joten se on sekä aaltovektorin (formula_69) että paikan (formula_91) funktio, kun taas sen spektroskooppinen osuus on kulmataajuuden (formula_89) että ajan (formula_93) funktio. Sen avaruudelliset värähtelyt ovat muotoa formula_94, ja niinpä aallon ollessa tietyssä vaiheessa sen formula_69 ja formula_91 ovat kääntäen verrannollisia: formula_97 ja formula_98.


title: Käänteishila

text: Käänteishila on käänteisavaruuden jaksollinen pistejoukko, johon kuuluvat ne pisteet formula_63, jotka muodostavat jaksollisen avaruushilan Fourier’n muunnoksen. Brillouinin vyöhyke on tämän avaruuden alue, joka käsittää ne yksikäsitteiset k-vectorit, jotka esittävät jaksollisessa rakenteessa mahdollisia klassisia tai kvanttiaaltoja.


title: Bissaun katedraali

text: Bissaun katedraali (), tunnetaan myös nimellä Sé Catedral de Nossa Senhora da Candelária ("Candelarian Neitsyen katedraali") on katolinen katedraali Bissaun kaupungissa Guinea-Bissaussa ja Bissaun hiippakunnan keskus. Toinen kirkon torneista toimii myös majakkana.


title: Bissaun katedraali

text: Katedraalin rakennustyöt alkoivat vuonna 1945 arkkitehtien João Simões ja Galhardo Zilhão johdolla. Rakennus valmistui vuonna 1950. 9. elokuuta 1998 piispa Settimio Arturo Ferrazzetta piti kirkossa rohkean saarnan, jossa hän otti kantaa maassa tuolloin käynnissä olleeseen sisällissotaan. Hän kutsui konfliktia "suureksi yhteiskunnalliseksi synniksi", joka siirtää "vuosia taaksepäin" ja provosoi Guinea-Bissaun kansaa, joka "tietää kuinka kärsiä, mutta vain tiettyyn pisteeseen asti" reagoimaan. Hän menehtyi sydänkohtaukseen seuraavana vuonna ja on haudattu kyseiseen katedraaliin.


title: Bissaun katedraali

text: Kirkko sijaitsee korotettuna, hieman puistokadun takana, muodostaen pienen aukion. Katedraali edustaa tyyliltään modernia uusromantiikkaa. Kirkon pohjoistorni toimii myös majakkana. Se opastaa laivoja Geba-joen estuaarilta Bissaun satamaan.


title: Laen lento-onnettomuus 1948

text: Laen lento-onnettomuus 1948 tapahtui 18. huhtikuuta 1948, kun Guinea Air Tradersin Lockheed Hudson IIIA syöksyi maahan lähellä Laen kaupunkia Uuden-Guinean territoriossa (osa nykyistä Papua-Uutta-Guineaa). Kone oli juuri lähtenyt Laesta lennolle Bulolon kautta Wauun, kun vasemman puolen moottori lakkasi toimimasta. Kone sakkasi, joutui syöksykierteeseen ja syöksyi saarelle Markham-joessa, neljä kilometriä Laen lentoasemasta länteen. Lennolla oli kaksi miehistön jäsentä ja 35 matkustajaa, ja kaikki menehtyivät onnettomuudessa. Vain lentäjällä oli istuin ja siten turvavyö, sillä onnettomuuslennolla käytössä oli rahtikone. Laen onnettomuus on pahin Papua-Uuden-Guinean alueella tapahtunut lento-onnettomuus.


title: Laen lento-onnettomuus 1948

text: Onnettomuuden todennäköiseksi syyksi todettiin lentäjän virhe, sillä lentäjää koulutettaessa häntä ei missään vaiheessa vaadittu osoittamaan kykenevänsä hallitsemaan yhdellä moottorilla lentävää konetta lentoonlähdössä, laskeutumisessa ja sakkauksessa. Lisäksi onnettomuuteen vaikutti koneen virheellinen kuormaus, jonka seurauksena painopiste oli liian takana. Moottorivian aiheutti väsymismurtuma moottorin käyttövaihteessa.


title: John Tiptoft

text: John Tiptoft, Worcesterin 1. jaarli (joissain lähteissä myös John Tibetot; s. noin 1427 Everton, Bedfordshire – k. 18. lokakuuta 1470 Tower Hill, Lontoo) oli englantilainen aatelinen, joka muistetaan erityisesti roolistaan Ruusujen sodan tapahtumissa.


title: John Tiptoft

text: Tiptoftin isä oli paroni John Tiptoft. Tiptoftista tehtiin Worcesterin jaarli vuonna 1449. Vuosina 1556–57 hän toimi kruunun edustaja Irlannissa ("Deputy of Ireland"), minkä jälkeen hän työskenteli pitkään ulkomailla. Tiptoft palasi Englantiin pian Edward IV:n valtaannousun jälkeen ja hänet nimitettiin helmikuussa 1462 Lord High Constable of Englandin virkaan, jossa hän toimi aina vuoteen 1470 saakka. Lisäksi Tiptoft nimitettiin vuonna 1467 uudelleen kruunun edustajaksi Irlantiin.


title: John Tiptoft

text: Tiptoft tunnettiin raakana miehenä ja hän teloitutti julmasti useita Lancasterien kannattajia. Hän tuomitsi muun muassa Oxfordin jaarli John de Veren, tämän kaksi poikaa sekä lukuisia Warwick Kuninkaantekijän kannattajia kuolemaan. Tiptoft sai tästä liikanimen Butcher of England ("Englannin teurastaja").


title: John Tiptoft

text: Tiptoftin väkivaltaisuus koitui lopulta hänen omaksi kohtalokseen, kun Warwick Kuninkaantekijä ja muut Henrik VI:n kannattajista ottivat vallan takaisin itselleen. Warwick julisti yleisen armahduksen, joka koski lähes kaikkia Edward IV:n entisiä kannattajia, mutta ei kuitenkaan Tiptoftia. Tiptoft yritti paeta Warwickia, mutta hänet löydettiin Huntingdonshiressa sijaitsevasta metsästä ja vangittiin. Tiptoft vietiin oikeuteen ja 15. lokakuuta 1470 hänet tuomittiin maanpetoksesta kuolemaan. Tiptoftin oli määrä kävellä 17. lokakuuta jalan Westminsteristä Tower Hillille, jossa hänet teloitettaisiin. Tiptoftin viimeistä matkaa seuraamaan oli kuitenkin saapunut seuraamaan niin paljon Tiptoftille vihaisia kaupunkilaisia, että vartijat eivät onnistuneet siirtämään Tiptoftia saman päivän aikana Tower Hillille saakka, vaan he joutuivat viettämään yhden yön Fleet Prisonissa ja jatkamaan matkaansa vasta seuraavana päivänä. Tiptoft mestattiin samana iltapäivänä.


title: Kris Jones

text: Kris Jones (s. 4. maaliskuuta 1991 Swansea) on brittiläinen suunnistuksen ja maastojuoksun EM-mitalisti.


title: Kris Jones

text: Ticinon suunnistuksen EM-kilpailuissa 2018 Jones saavutti sprintissä pronssia. MM-kilpailuissa hänen parhaat saavutuksensa ovat neljäs sija sprintissä, sprinttiviestissä ja viestissä Strömstadin MM-kilpailuissa 2016. Riian MM-kilpailuissa 2018 hän sijoittui viestissä kuudenneksi, sprinttiviestissä seitsemänneksi ja sprintissä kymmenenneksi. Juniorien MM-kilpailuista hänellä on kaksi hopeamitalia. Jukolan viestissä 2018 Jones toi joukkueensa Lillomarka Ol:n avausosuudelta kärjessä.


title: Kris Jones

text: Jones kuului Britannian joukkueeseen, joka saavutti maastojuoksun EM-kilpailuissa joukkuehopeaa Tilburgissa 2018. Henkilökohtaisessa kilpailussa hän oli kahdestoista.


title: Milena Govich

text: Milena Govich (s. 29. lokakuuta 1976 Norman, Oklahoma, USA) on yhdysvaltalainen näyttelijä ja laulaja ja nyttemmin myös ohjaaja. Hänet tunnetaan parhaiten etsivä Nina Cassadyn roolista TV-sarjassa Kova Laki sen 17. tuotantokaudella. Sitä ennen hän ehti vierailla sarjassa sivuhenkilönä yhdessä jaksossa. Vuonna 2006 hän esiintyi myös lyhyeksi jääneessä väljästi Kovaan Lakiin liittyneessä TV-sarjassa Conviction sen kaikissa 13 jaksossa. Kovan Lain jälkeen hänellä on ollut vakio roolit TV-sarjoissa Rescue Me (2005–2009) ja Finding Carter (2014–2015).


title: Milena Govich

text: Govich omaa isänsä puolelta serbialaiset ja äitinsä puolelta skotlantilaiset sukujuuret. Hänen molemmat vanhempansa toimivat musiikin professoreina isä Bruce Oklahoman yliopistossa ja äiti Marilyn University of Central Oklahomassa.


title: Milena Govich

text: Govich on ollut naimisissa vuodesta 2003 lähtien säveltäjä, elokuvakäsikirjoittaja ja -tuottaja David Cornuen kanssa. Heillä ei ole lapsia. Govich on yksi kahdeksasta valitusta, jotka pääsivät American Film Instituten naisille suunatulle ohjaajakurssille (The AFI Directing Workshop for Women). Heidän mentorinaan toimii Paul Feig. Govichin pääsykoetyönä toimi lyhytelokuva Temporary, jonka käsikirjoitti hänen aviomiehensä.


title: Milena Govich

text: New Jersey Devilsin kauden kotiavauksessa Prudential Centerissä 2008 lokakuussa Govich lauloi kansallislaulun. Hän on myös kahdesti esiintynyt vierailevana tähtenä kíinan merkittävimmän pop-täden Fei Xiangin kiertueella.


title: UAZ Patriot

text: UAZ Patriot on maastoauto, jota Sollers valmistaa UAZ -brändin alla Uljanovskissa, Venäjällä. Auto esiteltiin vuonna 2005 UAZ Simbirin korvaajaksi.


title: Noirmoutier

text: Noirmoutier on saari Atlantilla Biskajanlahden rannikolla Ranskassa.


title: Noirmoutier

text: Saari kuuluu 45 000 hehtaarin kokoiseen Bretagnen marskimaahan ("Marais breton-vendéen"). Saaren ilmasto on leuto, ja siellä on runsas kasvisto ja eläimistö. Saaren erikoisuus on siellä kasvatettava perunalajike Bonnotte de Noirmoutier, joka saa ominaismakunsa ainoastaan tällä saarella. Saarella kuivataan merivedestä merisuolaa.


title: Noirmoutier

text: Saarella on neljä kuntaa: Barbâtre, La Guérinière, L'Épine ja Noirmoutier-en-l’Île. Ne ovat yhdessä perustaneet Noirmoutierin saaren kuntien yhteisön ("Communauté de communes de l'Île-de-Noirmoutier").


title: Noirmoutier

text: Saarelta kulkee mantereelle Beauvoir-sur-Meriin 4,125 kilometriä pitkä tie Passage de Gois, jota pitkin pääsee kulkemaan kaksi kertaa vuorokaudessa laskuveden aikaan. Tällöin tie on auki kahdesta viiteen tuntiin. Vuodesta 1971 lähtien saarelle on päässyt myös siltaa pitkin, joka rakennettiin saaren ja La Barre-de-Montsin välille.


title: Noirmoutier

text: Saari on suosittu matkailukohde. Matkailu saarelle alkoi vuonna 1860, jolloin Bois de la Chaizessa otettiin käyttöön merenrantalomakohde. Tällöin Nantesista ja Pariisista tulleet matkailijat saapuivat saarelle viettämään päivää Pornicista lähtevällä laivalla. Myöhemmin monet varakkaat perheet rakensivat saareen merenrantahuviloita metsän siimekseen. Lisäksi rantaan rakennettiin yli 200 mökkiä.


title: Filip Hållander

text: Filip Hållander (s. 29. kesäkuuta 2000 Sundsvall, Ruotsi) on ruotsalainen jääkiekkoilija, joka pelaa SHL-joukkue Timrå IK:ssa lainalla NHL-joukkue Pittsburgh Penguinsista. Hän on pelipaikaltaan keskushyökkääjä, mutta Hållander osaa pelata myös laidassa.


title: Filip Hållander

text: Elite Prospects -sivuston mukaan Hållander on kahden suunnan hyökkääjä, joka on hyvä luistelemaan, tekee kovasti töitä ja karvaa aktiivisesti. Hän on suhteellisen hyvä sekä laukomaan että syöttämään. Hållander pelaa fiksusti joka puolella kaukaloa ja on hyvä joukkuepelaaja.


title: Filip Hållander

text: Hållander on Timrå IK:n oma kasvatti. Hän toimi kaudella 2014–2015 seuran U16-junioreiden varakapteenina. Kauden 2015–2016 päätteeksi Hållander voitti U16 SM:n hopeaa. Hän pelasi suurimman osan kaudestaan kuitenkin Timrån J18-junioreissa, joiden varakapteenina Hållander toimi. Hän oli J18 Elitissä joukkueen paras pistemies ja maalintekijä tehoilla 20+12=32 ja Hållander voitti myös Timrån sisäisen tehotilaston lukemalla +25, kuten myös J18 Allsvenskanissa lukemalla +8.


title: Filip Hållander

text: Kaudella 2016–2017 Hållander nousi vain 16-vuotiaana Timrån J20-junioreiden kapteenistoon. Hän debytoi samalla kaudella myös seuran miesten joukkueessa Ruotsin toiseksi korkeimmalla sarjatasolla HockeyAllsvenskanissa, jossa Hållander pelasi kahdeksan runkosarja- ja kolme nousukarsintasarjan ottelua ilman tehopisteitä. Kesäkuussa 2017 hän teki Timrån kanssa vuoden mittaisen ammattilaissopimuksen. Varsinaisella Allsvenskanin tulokaskaudellaan 2017–2018 Hållander teki 40 runkosarjaottelussa tehot 9+11=20 ja yhdeksässä nousukarsintasarjan ottelussa tehot 1+1=2. Timrån kausi päättyi sarjanousuun SHL:ään. Maaliskuussa 2018 Hållander teki seuran kanssa vuoden mittaisen jatkosopimuksen.


title: Filip Hållander

text: Pittsburgh Penguins varasi Hållanderin toisella kierroksella 58. pelaajana . Hän teki jo heinäkuussa seuran kanssa kolmivuotisen tulokassopimuksen. Hållander siirtyi kaudeksi 2018–2019 kuitenkin lainalle Timrån joukkueeseen. Hän teki näin ollen SHL-debyyttinsä runkosarjan avauskierroksella 15. syyskuuta 2018 vieraissa Linköping HC:tä vastaan. Hållander sai ottelussa jääaikaa 11.13 minuuttia. SHL-uransa avausmaalin hän teki seuraavassa ottelussa 20. syyskuuta 2018 Växjö Lakers HC:tä vastaan. Hållanderin osuma jäi Timrån 2–1-voittoon päättyneen ottelun ratkaisumaaliksi.


title: Filip Hållander

text: Hållander pelasi alle 20-vuotiaiden MM-kilpailuissa vuonna 2019 sekä alle 18-vuotiaiden Ivan Hlinkan muistoturnauksessa vuonna 2017, jolloin hän voitti pronssia. Hållanderilta jäi vuoden 2018 alle 18-vuotiaiden MM-kilpailut väliin polvivamman vuoksi. Hän pelasi myös World U-17 Hockey Challengessa vuonna 2016, jolloin Hållander kultaa. Yhteensä hän on pelannut 11 nuorten ja 36 poikien maaottelua. Hållander on kuulunut Ruotsin alle 17-vuotiaiden maajoukkueen kapteenistoon.


title: Filip Hållander

text: Hållanderin isä Patrik pelasi omalla urallaan puolustajana Ruotsin alemmissa sarjoissa ja hän nykyään valmentaa Timrå IK:n U16-junioreita.


title: Silloin ennen

text: Silloin ennen (suomeksi myös Old Times – silloin ennen tai Old Times – menneet ajat; ) on englantilaisen Harold Pinterin vuonna 1970 kirjoittama eksistentialistinen näytelmä, joka sai kantaesityksensä Oxford Playhousessa Oxfordissa 26. huhtikuuta 1971. Kantaesityksen ohjasi Peter Hall, ja näytelmän rooleissa olivat Colin Blakely Deeleynä, Dorothy Tutin Katena ja Vivien Merchant Annana. Lontoossa West Endillä näytelmä sai ensiesityksensä Aldwych-teatterissa 1. kesäkuuta 1971 ja New Yorkissa Broadwaylla Billy Rose Theatressa 16. marraskuuta 1971. Liisa Ryömä suomensi näytelmän vuonna 1971 ja Juha Siltanen vuonna 1997.


title: Silloin ennen

text: Aviopari, nelikymppiset Deeley ja Kate saavat vieraakseen Annan, joka on Katen vanha ystävä kahdenkymmenen vuoden takaa. Deeley on aluksi hyvin kiinnostunut Annasta, mutta kun Anna saapuu, Deeley huomaa, että tilanne ei olekaan niin yksinkertainen kuin mitä hän oli aluksi ajatellut. Se, mitä Anna edustaa, muuttuukin houkutuksesta uhkaksi. Kolmikko ajautuu yhä kiihtyvän valtataistelun pyörteeseen, jossa panoksena on kenties koko elämä.


title: Silloin ennen

text: Näytelmän Suomen kantaesitys oli Helsingin Kaupunginteatterissa 27. tammikuuta 1972. Ohjaajana oli Jyri Schreck ja rooleissa olivat Lauri Komulainen Deeleynä, Eira Jauckens Katena ja Tiina Rinne Annana. Näytelmää on esitetty Helsingin Kaupunginteatterin lisäksi suomeksi myös Teatteri Jurkassa vuonna 1997 ja Jyväskylän Huoneteatterissa vuonna 2009.


title: Silloin ennen

text: Näytelmän pohjalta on tehty kolme televisioelokuvaa Tanskassa, Belgiassa ja Britanniassa. Ensimmäinen näistä on Søren Melsonin ohjaama tanskankielinen "Gamle dage", joka ensiesitettiin vuonna 1974. Tanskalaisversion rooleja näyttelevät Jørgen Buckhøj, Ghita Nørby ja Birgitte Price. Vuonna 1977 ensiesityksensä sai hollanninkielinen "Vroeger", jonka on ohjannut Jef Demedts. Tämän belgialaisversion rooleja näyttelevät Hugo Van Den Berghe, Chris Boni ja Chris Lomme. Simon Curtis ohjasi näytelmän pohjalta englanninkielisen "Silloin ennen" ("Old Times"), joka sai ensiesityksensä BBC-kanavalla vuonna 1991. Brittiversion rooleja näyttelevät John Malkovich, Kate Nelligan ja Miranda Richardson.


title: Flateyjarbók

text: Flateyjarbók eli ”Flateyn kirja” on nimitys laajalle keskiajan islantilaiselle kokoelmakäsikirjoitukselle GKS 1005 fol., joka sisältää kuningassaagoja ja islantilaissaagoja sekä niihin liitettyjä lyhytsaagoja ja tarinoita (yks. "þáttr"), ja jonkin verran myös runoutta ja lyhyempiä historiatekstejä (esim. "Norjan löytäminen"). Osa teksteistä on säilynyt vain Flateyjarbókissa, joidenkin osalta taas Flateyjarbókissa on säilynyt versio tai sellaisia saagan tai tarinan osia, joita ei tunneta muista käsikirjoituksista.


title: Flateyjarbók

text: Käsikirjoitus on laadittu vuosien 1387–1390 välisenä aikana, minkä lisäksi käsikirjoituksessa oleviin annaaleihin on lisätty merkintöjä vuoteen 1394 saakka. Käsikirjoituksen on laatinut kaksi islantilaista kirkonmiestä, Jón Þórðarson (k. 1397 jälkeen) ja Magnús Þórhallsson, joista jälkimmäinen laati käsikirjoitukseen myös kuvituksen. Kopioidessaan tekstejä he ovat käyttäneet työnsä pohjana jopa lähes viittäkymmentä käsikirjoitusta, jotka ovat olleet peräisin jostain kirkollisesta keskuksesta tai luostarista, todennäköisesti Þingeyrarin tai Reynistaðrin luostareista tai Hólarin piispainistuimen kirjastosta. Kirjan omisti ja todennäköisesti myös tilasi varakas pohjoisislantilainen tilallinen, Jón Hákonarson (s. 1350).


title: Flateyjarbók

text: Flateyjarbók koostuu yhteensä 225:stä lehdestä. Se on laajin kaikista keskiajan islantilaisista käsikirjoituksista ja kuvituksensa ansiosta myös niistä kaikkein kaunein. Käsikirjoitusta laadittaessa on pyritty luomaan eheä kuvaus Norjan historiasta. Alkuperäiseen käsikirjoitukseen, joka sisälsi vain 202 sivua, on yhdistetty yksittäisten Norjan kuninkaiden, Olavi Tryggvenpojan, Pyhän Olavin, Sverre Sigurðrinpojan sekä Haakon IV Haakoninpojan, elämäkerrat. Niiden yhteyteen on lisätty myös sellaisia yksittäisiä lyhyitä tarinoita ja saagakatkelmia tai kokonaisia saagoja, joiden kerronnassa on jollain tapaa sivuttu myös näiden kuninkaiden elämää. Flateyjarbókissa nykyään olevat loput 23 sivua on lisätty käsikirjoitukseen 1400-luvun jälkipuoliskolla, ja ne sisältävät toisesta kuningassaagojen kokoelmakäsikirjoituksesta, Morkinskinnasta (1200-l.), löytyvän saagaversion kuningas Magnús Hyvästä (isl. "góði") ja Haraldr Ankarasta (isl. harðráði).


title: Flateyjarbók

text: Flateyjarbók sisältää seuraavat tekstit:


title: Taj Gibson

text: Taj Jami Gibson (s. 24. kesäkuuta 1985 Brooklyn, New York) on yhdysvaltainen koripalloilija. Gibson on pelannut NBA:ssa vuodesta 2009 lähtien edustaen pisimpään Chicago Bullsia. Hänet nimettiin NBA-tulokaskaudellaan .


title: Taj Gibson

text: Isona laitahyökkääjänä pelaava Gibson pelasi vuodet 2006–2009 yliopistokoripalloa Etelä-Kalifornian yliopistossa. Chicago Bulls varasi hänet NBA:han 26. vuorolla . Gibson nimettiin NBA-tulokaskaudellaan . Hän pelasi Bullsissa aina helmikuuhun 2017 asti, jolloin hän siirtyi pelaajakaupassa Oklahoma City Thunderiin. Kesällä 2017 hän teki sopimuksen Minnesota Timberwolvesin kanssa.


title: Barbâtre

text: Barbâtre on kunta Vendéen departementissa Pays de la Loiren hallintoalueella läntisessä Ranskassa. Kunta sijaitsee Noirmoutierin saaren eteläkärjessä Atlantin rannikolla.


title: Barbâtre

text: Saarelta kulkeva maatieliikenne mantereelle kulkee Barbâtren kautta, joko laskuveden aikana käytössä olevaa tietä Passage de Goisia pitkin Beauvoir-sur-Meriin, tai vuonna 1971 valmistunutta siltaa Pont de Noirmoutieria pitkin La Barre-de-Montsin.


title: Barbâtre

text: Länsirannikolla on seitsemän kilometriä pitkä hiekkaranta hiekkadyyneineen. Se on suosittu merenrantakohde ja tuulisella säällä erilaisten purjehtijoiden käyttämä. Merivesi saaren länsirannikolla on myös usein jopa 3 astetta lämpöisempää kuin saaren itärannikolla. Dyynien takana oleva 145 hehtaarin kokoinen mäntymetsä on saaren suurin. Metsä koostuu pääosin rannikkomännyistä, mutta seassa kasvaa myös lännenmansikkapuita, rautatammia sekä sypressejä.


title: Barbâtre

text: Barbâtressa on 4 kilometriä pitkä ja 600 metriä leveä polderi ("polder de Sébastopol"). Se valmistui vuonna 1856 saarelaisten kanssa suolakauppaa käyneen Jacobsenin perheeltä saadun tietotaidon avulla. Sébastopolin polderi on ollut alueellinen luonnonsuojelualue vuodesta 2008.


title: Veli Malin

text: Veli ”Jappe” Malin (s. 5. heinäkuuta 1959) on suomalainen moottoriurheilija.


title: Veli Malin

text: Veli Malin on saavuttanut useita mitaleita kiihdytysmoottoripyöräilyn katu- ja pro stock- luokissa SM-, PM- ja EM-tasolla.


title: Veli Malin

text: Veli Malin ajoi suurimman osan urastaan Kawasaki-merkkisillä moottoripyörillä.


title: Nuokkurusokki

text: Nuokkurusokki ("Bidens cernua") on asterikasvien (Asteraceae) heimoon, rusokkien ("Bidens") sukuun kuuluva kasvilaji. Se on yksivuotinen ruohovartinen kasvilaji, jonka mykerökukinnot ovat nuokkuvia.


title: Nuokkurusokki

text: Nuokkurusokki voi kasvaa 80 cm korkeaksi ja sen varsi on haaraton tai haaroittunut sekä kasvutavaltaan pysty. Lehdet ovat ehyitä, suikeita, sahalaitaisia ja puoliksi sepiviä. Nuokkurusokilla on keltaruskeat mykerökukinnot, joita ympäröivät lehtimäiset kehtosuomut. Nuokkurusokki kukkii syyskesällä, elo–syyskuussa.


title: Nuokkurusokki

text: Nuokkurusokki kasvaa märillä ja runsasravinteisilla kasvupaikoilla. Suomessa nuokkurusokkia tavataan paikoitellen lähinnä eteläisessä ja läntisessä Suomessa sekä Pohjanmaan rannikolla. Pohjoisimmat havainnot ovat Perämeren rannikoilta.


title: Rainha Dona Amélia (1899)

text: Reinha Dona Amélia oli Portugalin laivaston vuonna 1899 vesillelaskettu panssarikansiristeilijä.


title: Rainha Dona Amélia (1899)

text: Alus tilattiin Lissabonin laivastontelakalta. Alus laskettiin vesille 12. huhtikuuta 1899.


title: Rainha Dona Amélia (1899)

text: Portugalin julistauduttua tasavallaksi 5. lokakuuta 1910 alus nimettiin uudelleen "RNP Républicaksi". Alus haaksirikkoutui elokuussa 1915.


title: Georges Pichard

text: Georges Pichard (17. tammikuuta 1920 Pariisi – 7. kesäkuuta 2003 Pariisi) oli ranskalainen sarjakuvataiteilija. Hänet tunnetaan eroottissävytteisistä kansikuvista, sarjoista ja noin 80 albumista.


title: Georges Pichard

text: Pichard työskenteli kuvittajana, kunnes julkaisi vuonna 1956 ensimmäiset sarjakuvansa La Semaine de Suzette -lehdessä. 1960-luvun alussa Pichard tapasi Jacques Lobin, jonka kanssa hän teki aluksi "Ténébrax" -nimistä sarjakuvaa, jota julkaistiin Chouchou-lehdessä. Piloteen he tekivät supersankariparodia "Submermania" ja vuodesta 1968 alkaen sarjaa "Blanche Épiphanie", jota julkaisi V Magazine. Seuraavana vuonna Pichard ja Lob alkoivat tehdä "Odysseusta" Charlie Mensuel -lehteen. Charlie Mensuel julkaisi myös Pichardin piirtämää ja Georges Wolinskin käsikirjoittamaa Paulettea.


title: Georges Pichard

text: Pichardin piirostyylin katsotaan ottaneen vaikutteita Audrey Beardsleyn ja Robert Crumbin tuotannosta. Wolinski luonnehti 1970-luvun tuotantoa pikemminkin säädyttömäksi kuin eroottiseksi. Sarjakuvissa käsiteltiin myös radikaaleja poliittisia aiheita: mielenosoituksia, luokkataistelua ja kolonialismia.


title: Georges Pichard

text: Pichar jatkoi samaa linjaa mm, käsikirjoittaja Danie Dubosn kanssa tehdyllä "Caroline Choléralla" ja sadomasokistisella "Marie-Gabrielle de Saint-Eutropella". Myöhemmin Pichard teki sarjakuvaversioita klassikoista kuten Kamasutra, Germinal ja Nuoren Don Juanin urotyöt.


title: Georges Pichard

text: Pichardin tuotannosta on käännetty suomeksi hänen piirtämänsä ja Georges Wolinskin kirjoittama Paulette-albumi vuonna 1975. Paulettea julkaistiin 1980-luvulla myös Tapiiri-lehdessä. Lisäksi vuonna 1982 ilmestyneessä Sarjakuvan maailmat -antologiassa julkaistiin Odysseus-katkelma.


title: Georges Pichard

text: Georges Wolinski & Georges Pichard: Paulette. (Paulette, 1971.). Suomentanut Jukka Kemppinen. Helsinki: Otava, 1975. ISBN 951-1-02008-0.


title: Guadiana-luokka

text: Guadiana-luokka oli Portugalin laivaston neljän 1920-luvun alussa valmistetun hävittäjän muodostama alusluokka.


title: Scorpion (Draken albumi)

text: Scorpion on kanadalaisen hip-hop artisti Draken viides studioalbumi, jonka julkaisi Cash Money Records, Young Money Entertainment ja Republic Records 29. kesäkuuta 2018. Albumin julkaisua edelsi viisi singleä; "God's Plan", "Nice for What", "I'm Upset", "Don't Matter to Me" ja "In My Feelings". Albumi on myös artistin ensimmäinen tupla-albumi, jonka A-puoli on tyyliltään hip-hop -musiikkia ja B-puoli koostuu rhythm & blues ja pop -kappaleista.


title: Scorpion (Draken albumi)

text: Albumin mainostus Spotifyssä herätti ristiriitaisia mielipiteitä palvelun premium-käyttäjien kesken, koska he kokivat Spotifyn omien soittolistojen Drake -kuvakkeet liialliseksi mainostukseksi. Albumi myös rikkoi samaisen palvelun striimausennätyksen keräämällä 132 miljoonaa toistoa yhden päivän aikana.


title: Gérard Lauzier

text: Gérard Lauzier (30. marraskuuta 1932 Marseille – 6. joulukuuta 2008 Pariisi) oli ranskalainen sarjakuvataiteilija ja elokuvaohjaaja.


title: Gérard Lauzier

text: Lauzier opiskeli filosofiaa ja arkkitehtuuria Pariisin École des Beaux-Artsissa. Hän työskenteli Brasiliassa mainosalalla. Vuonna 1959 Lauzier palveli varusmiehenä Algerian sodassa.


title: Gérard Lauzier

text: Lauzier muutti Brasiliasta sotilasvallankaappauksen jälkeen Ranskaan vuonna 1964 ja alkoi piirtää sarjakuvia aluksi "Lui"-lehteen ja vuosina 1974–1985 "Piloteen". Lauzierin satiirin kohteina olivat usein uusvasemmisto, intellektuellien puheet, kulttuuriteollisuus, taidemaailma ja uraohjuksien maailmankuva. Tarinoita yhdistävät myös seksi ja erotiikka.


title: Gérard Lauzier

text: 1980-luvun loppupuolella Lauzier alkoi myös ohjata sarjakuviinsa ja muihin aiheisiin perustuvia näytelmiä ja elokuvia. Näistä tunnetuimpia on vuonna 1991 ensi-iltansa saanut "Isäni, sankarini", jonka pääosaa esittää Gérard Depardieu.


title: Gérard Lauzier

text: Lauzierin tuotannosta on suomeksi julkaistu vuonna 1990 albumi "Elämän pirstaleita 1". Lisäksi "Tapiirissa" 2/1985 julkaistiin tarinat ”Ihmisen paras ystävä” ja "Sarjakuvan maailmat" -antologiassa vuonna 1982 tarinat ”Ryhmäterapia”, "Punkkari" ja "Mies miehelle".


title: Curtiss-Wright

text: Curtiss-Wright Corporation on yhdysvaltalainen lentokonevalmistaja, joka syntyi vuonna 1929 kun Curtiss Aeroplane and Motor Company ja Wright Aeronautical Corporation yhdistyivät. Yhdistyminen lopetti kahden kilpailevan yrityksen väliset patenttikiistat.


title: Curtiss-Wright

text: Myöhemmin yhtiö on laajentanut muille teollisuuden alueille.


title: Erik Carlson

text: Erik Carlson on suomalainen lapsinäyttelijä, joka on dubannut useissa lastenelokuvissa. Hän on ääninäytellyt muun muassa elokuvissa Niko 2 – Lentäjäveljekset (Niko), Boksitrollit (Egu) ja ParaNorman (Norman).


title: Enkelinpääagamat

text: Enkelinpääagamat ("Gonocephalus") on agamien heimoon kuuluva liskosuku. Lajit ovat pieniä tai keskikokoisia, jotkut yli 41 senttiä pitkiä. Ne vaihtelevat suuresti väriltään, ulkomuodoltaan ja piikeiltään. Enkelinpääagamilla on yleensä lyhyt ja kulmikas pää sekä harja, joka jatkuu silmien yläpuolelta kuonon päähän. Ruumis on lyhyt ja kompakti, ja useimpien lajien selkää ja niskaa pitkin kulkee piikikäs harja. Harjan piikit ovat korkeampia niskassa. Enkelinpääagamilla on yleensä heltta leuan alla, joka on suurempi koiraalla. Jalat ovat pitkät ja vahvat ja häntä on noin kaksi kertaa ruumiin mittainen. Eri lajien värikuviot vaihtelevat, mutta liskot ovat yleensä vihreästä ruskeaan ja niillä on vaaleita poikkijuovia selässä.


title: Enkelinpääagamat

text: Enkelipääagamat ovat pääasiassa päiväaktiivisia ja elävät puissa. Ne syövät hyönteisiä ja muita selkärangattomia, hedelmiä, kasvisainesta ja joskus myös pieniä selkärankaisia. Naaras laskee enintään kuusi munaa kerralla karikkeeseen kotipuunsa lähelle. Se voi saada useita pesueita vuodessa. Munat kuoriutuvat kolmen tai neljän kuukauden ikäisinä. Niitä tavataan Kaakkois-Aasian trooppisilta tai subtrooppisilta alueilta, yleensä metsistä veden läheisyydestä. Uudessa-Guineassa ja läheisillä saarilla sekä Australian pohjoisosissa elävät lajit on siirretty sukuihin "Hypsilurus" ja "Lophosaurus".


title: Enkelinpääagamat

text: Sukuun kuuluu 16 lajia:


title: Papua

text: Papua voi liittyä seuraaviin:


title: Brewster SB2A Buccaneer

text: Brewster SB2A Buccaneer oli lentotukialukselta operoiva pommikone, jonka prototyypin "XSB2A" ensilento oli 17. kesäkuuta 1941. Konemalli tunnettiin myös nimellä "Brewster Model 340". Brewster Aeronautical Corporation valmisti mallia 771 kappaletta.


title: Espanjan Guinea

text: Espanjan Guinea () oli Espanjan siirtomaa Guineanlahdella ja Bonnynlahdella Keskisessä Afrikassa, jota Espanja hallitsi vuodesta 1778 vuoteen 1968. Alue tunnetaan nykyään Päiväntasaajan Guineana.


title: Julia Rautio

text: Julia Rautio (ent. Väyrynen) on suomalainen laulaja-lauluntekijä, joka on tullut tutuksi kilpailtuaan television "The Voice of Finland" ja "Idols"-laulukilpailuissa.


title: Julia Rautio

text: Vuonna 2014 Rautio kilpaili "The Voice of Finland" -kilpailun kolmannella kaudella edeten niin sanottuun knock out -vaiheeseen. Hän kilpaili Mira Luodin ryhmässä. Rautio osallistui syksyllä 2017 esitetylle "Idolsin" kahdeksannelle tuotantokaudelle sijoittuen kolmanneksi. Kilpailun aikaan hän sai lempinimen ”Poromuija”, sillä hänellä on lemmikkiporo. Kolmelle viimeiselle Idols-finalistille tehtiin omat finaalikappaleet, jotka julkaistiin finaalin jälkeen. Raution esittämän ”Maailmanloppu”-kappaleen tekivät Rafael Elivuo ja Saara Törmä.


title: Julia Rautio

text: Joulukuussa 2017 hän solmi levytyssopimuksen Warner Music Finlandin kanssa. Levytyssopimuksen myötä hän muutti Oulusta Helsinkiin.


title: Julia Rautio

text: Rautio oli mukana Aleksanteri Hakaniemen "Nuorena jaksaa" -esikoisalbumilla julkaistulla ”Ikioma”-kappaleella. Rautio oli yksi kappaleen tekijöistä yhdessä Hakaniemen ja Rafael Elivuon kanssa. Saman tekijätiimin tekemä oli myös Raution 13. heinäkuuta 2018 julkaistu ensimmäinen oma single, ”Tiikeri”.


title: Muhun kunta

text: Muhun kunta sijaitsee Länsi-Virossa, pääosin Muhun saarella. Kunta muodostuu Muhun saaren lisäksi useista pikkusaarista, joista suurimmat ovat Kesselaid, Viirelaid, Võilaid ja Suurlaid. Muhun kunnassa on 1 946 asukasta (1.1.2018). Kunnan keskus on Liivan kylä.


title: Muhun kunta

text: Muhu muodostaa yhdessä Ruhnun ja Saarenmaan kuntien kanssa Saarenmaan maakunnan.


title: Muhun kunta

text: Kunta koostuu 52 kylästä (küla), jotka ovat: Aljava, Hellamaa, Igaküla, Kallaste, Kantsi, Kapi, Kesse, Koguva, Kuivastu, Külasema, Laheküla, Lalli, Leeskopa, Lehtmetsa, Lepiku, Levalõpme, Liiva, Linnuse, Lõetsa, Mõega, Mõisaküla, Mäla, Nautse, Nurme, Nõmmküla, Oina, Paenase, Pallasmaa, Piiri, Põitse, Pädaste, Päelda, Pärase, Raegma, Rannaküla, Raugi, Rebaski, Ridasi, Rinsi, Rootsivere, Rässa, Simisti, Soonda, Suuremõisa, Tamse, Tupenurme, Tusti, Vahtraste, Vanamõisa, Viira, Võiküla ja Võlla.


title: Muhun kunta

text: Kylistä asukasluvultaan suurin on Liiva, jossa oli vuoden 2010 tammikuussa 208 asukasta. Seuraavaksi isoimmat kylät ovat Hellamaa ja Nõmmküla. Yli 50 asukkaan rajan ylittäviä kyliä oli vuonna 2010 yhteensä kuusi. Poismuuton ja alhaisen syntyvyyden takia Muhun väkiluku laski 11 prosenttia vuosina 1996–2006.


title: Muhun kunta

text: Vuonna 2011 Muhun kunnassa oli 1 483 asukasta, joista 1 476 (99,5 %) oli virolaisia, 3 (0,2 %) venäläisiä ja 3 (0,2 %) muita kansallisuuksia.


title: Muhun kunta

text: Muhun Kuivastusta on lauttayhteys mantereelle Läänerannan Virtsuun. Saarenmaan saarelle johtaa pengertie, joka ylittää Väike väinin salmen. Yhteydet ovat osa valtatietä 10.


title: Harjusikojuuri

text:
Harjusikojuuri eli sikojuuri ("Scorzonera humilis") on asterikasvien (Asteraceae) heimoon ja sikojuurien ("Scorzonera") sukuun kuuluva kasvilaji. Se on monivuotinen ruohovartinen kasvilaji, joka muodostaa kasvustoja. Harjusikojuuren voi sekoittaa lähinnä etelänarnikkiin ("Arnica montana"), mutta lajit ovat erotettavissa toisistaan lehtiasennon sekä mykeröiden ulkonäön perusteella.
Harjusikojuuri voi kasvaa noin 40 cm korkeaksi ja sillä on vankka juurakko. Varret ovat kasvutavaltaan pystyjä ja niissä on karvoja, jotka muistuttavat harvahkoa hämähäkinverkkoa. Varressa on vain muutamia lehtiä, ja ne ovat kapeita. Varsien tyvellä lehtiruusukkeina olevat lehdet ovat 20–30 cm pitkiä. Harjusikojuuren kukinnot ovat keltaisia mykerökukintoja, jotka ovat noin 4 cm leveitä. Kehtosuomut ovat leveänsuikeita ja ne sijaitsevat useammassa rivissä. Kehtosuomut ovat useimmiten samaan tapaan karvaisia kuin varsikin. Harjusikojuuri kukkii touko–kesäkuussa, ja kukinnot ovat auki vain aurinkoisella säällä.


title: Harjusikojuuri

text: Harjusikojuuri kasvaa laidunmailla ja hoidetuilla niityillä sekä tienvarsilla ja metsänreunoissa. Suomessa harjusikojuurta tavataan vain eteläisessä Suomessa, lähinnä Uudenmaan länsiosissa. Ruotsissa se on melko yleinen maan etelä- ja keskiosissa, mutta vähentynyt niittyjen hoidon vähentyessä.


title: Aappo Heikkinen

text: Frans Abraham (Aappo) Heikkinen (30. maaliskuuta 1890 Oulu – 7. huhtikuuta 1961 Oulu) toimi pitkään Oulun työväenopiston rehtorina.


title: Aappo Heikkinen

text: Aappo Heikkisen vanhemmat olivat urakoitsija Juho Heikkinen ja Anna Toppinen-Lauri. Heikkinen tuli ylioppilaaksi 1910 ja valmistui filosofian kandidaatiksi 1913 ja lisensiaatiksi (tohtoriksi) 1933, hänen väitöskirjansa käsitteli Friedrich Nietzscheä. Heikkinen toimi Oulun työväenopiston johtajana 1920–1926 ja uudelleen vuodesta 1935, aina 1950-luvulle eläkkeelle jäämiseensä saakka. Kotkan työväen opiston johtaja Heikkinen oli 1926–1929 ja Oriveden opiston opettaja 1933–1935. Hän oli myös Oulun eteläisen vaalipiirin sihteeri 1922–1929 ja lehtori helsinkiläisessä lyseossa 1920-luvun lopussa.


title: Afonso de Albuquerque (1884)

text: Afonso de Albuquerque oli Portugalin laivaston vuonna 1884 vesillelaskettu siirtomaasluuppi eli aviso.


title: Afonso de Albuquerque (1884)

text: Alus tilattiin Lontoosta Thames Ironworks and Shipbuilding Companyltä. Alus laskettiin vesille 9. heinäkuuta 1884.


title: Afonso de Albuquerque (1884)

text: Alus romutettiin noin vuonna 1912.


title: Rainha de Portugal (1875)

text: Rainha de Portugal oli Portugalin laivaston vuonna 1875 vesillelaskettu Mindello-luokan siirtomaasluuppi eli aviso.


title: Rainha de Portugal (1875)

text: Alus tilattiin Thames Ironworks and Shipbuilding Companyltä Lontoosta. Alus laskettiin vesille 16. lokakuuta 1875.


title: Rainha de Portugal (1875)

text: Alus romutettiin vuonna 1910.


title: FK Modriča

text: Fudbalski klub Modriča on jalkapalloseura Modričan kaupungista. Seura pelaa kaudella 2018–2019 Druga liga Republike Srpskessa, joka on Bosnia ja Hertsegovinan miesten jalkapalloilun kolmanneksi korkein sarjataso. Modriča on voittanut maansa mestaruuden kaudella 2007–2008. Bosnia ja Hertsegovinan Cupin se voitti vuonna 2004.


title: Mindello (1875)

text: Mindello oli Portugalin laivaston vuonna 1875 vesillelaskettu Mindello-luokan siirtomaasluuppi eli aviso.


title: Mindello (1875)

text: Alus tilattiin Thames Ironworks and Shipbuilding Companyltä Lontoosta. Alus laskettiin vesille 1875.


title: Duque de Terceira (1864)

text: Duque de Terceira oli Portugalin laivaston vuonna 1864 vesillelaskettu puurunkoinen siirtomaasluuppi eli aviso.


title: Duque de Terceira (1864)

text: Alus tilattiin Lissabonin laivastontelakalta. Alus laskettiin vesille 1864.


title: Sá da Bandeira (1862)

text: Sá de Bandeira oli Portugalin laivaston vuonna 1862 vesillelaskettu puurunkoinen siirtomaasluuppi eli aviso.


title: Sá da Bandeira (1862)

text: Alus tilattiin Lissabonin laivastontelakalta. Alus laskettiin vesille 1862.


title: FC Sioni Bolnisi

text: Football Club Sioni Bolnisi on jalkapalloseura Bolnisin kaupungista. Seura pelaa vuonna 2018 Georgian korkeimmalla sarjatasolla Erovnuli Ligassa. Sioni on voittanut kaudella 2005–2006 Georgian mestaruuden.


title: Shelbourne FC

text: Shelbourne Football Club on jalkapalloseura Dublinin kaupungista. Seura pelaa vuonna 2018 Irlannin toiseksi korkeimmalla sarjatasolla Irlannin 1. divisioonassa. Shelbourne on voittanut 12 kertaa Irlannin mestaruuden. Viimeisin mestaruus on vuodelta 2006. FAI Cupin Shelbourne on voittanut seitsemän kertaa. Seura on perustettu vuonna 1895.


title: FK Metalurg Skopje

text: Fudbalski klub Metalurg Skopje () on skopjelainen jalkapalloseura. Metalurg on pelannut 2010–luvulla useasti Eurooppa-liigassa päästen parhaimmillaan kolmannelle karsintakierrokselle. Metalurg putosi kauden 2015–2016 jälkeen pois Makedonian pääsarjasta.


title: Johan Erik Stadigh

text: Johan Erik Stadigh (20. elokuuta 1832 Turku – 1. helmikuuta 1918 Turku) oli suomalainen juristi ja Turun hovioikeuden varapresidentti.


title: Johan Erik Stadigh

text: Stadighin vanhemmat olivat Turun kaupungin rahastonhoitaja Bror Erik Stadigh (1806–1834) ja Gustava Margareta Råberg. Hän kävi Turun yläalkeiskoulua ja Turun lukiota ja pääsi ylioppilaaksi 1851. Hän suoritti Helsingin yliopistossa tuomarintutkinnon 1854, oli auskultanttina Turun hovioikeudessa ja sai varatuomarin arvon 1857.


title: Johan Erik Stadigh

text: Stadigh oli Turun hovioikeudessa ylimääräisenä notaarina 1855–1857, kanslistina 1857–1861, kirjaajana 1861–1862, ylimääräisenä viskaalina 1862–1863, notaarina 1863–1868, apujäsenenä 1867–1870, protonotaarina 1868–1869 ja sihteerinä 1869–1870. Hänestä tuli hovioikeuden asessori 1870, hovioikeudenneuvos 1878 ja varapresidentti 1895. Hänet erotettiin virasta ensimmäisen sortokauden aikana 1902 mutta hän pääsi palaamaan entiseen virkaansa 1907 jossa hän oli sitten eroonsa saakka 1908.


title: Johan Erik Stadigh

text: Johan Erik Stadigh oli naimisissa vuodesta 1871 Emilia Henriette Wichmannin (k. 1920) kanssa. Heidän lapsiaan olivat Viipurin ruotsalaisen lyseon lehtori, filosofian tohtori Väinö Erik Elias Stadigh (1876–1944) ja asianajaja Paavo Yrjö Julius Stadigh (1879–1950).


title: Väinö Stadigh

text: Väinö Erik Elias Stadigh (17. helmikuuta 1876 Turku – 14. syyskuuta 1944 Parainen) oli suomalainen filosofian tohtori ja lyseon lehtori ja rehtori.


title: Väinö Stadigh

text: Stadighin vanhemmat olivat Turun hovioikeuden varapresidentti Johan Erik Stadigh ja Emilia Henriette Wichmann. Hän pääsi ylioppilaaksi 1895 Turun ruotsalaisesta reaalilyseosta ja valmistui Helsingin yliopistosta filosofian kandidaatiksi 1899 sekä lisensiaatiksi ja tohtoriksi 1902.


title: Väinö Stadigh

text: Stadigh oli Viipurin ruotsalaisen lyseon matematiikan, fysiikan ja kemian vanhempana lehtorina vuodesta 1915 alkaen ja toimi myös koulun rehtorina.


title: Väinö Stadigh

text: Väinö Stadigh oli naimisissa 1909–1942 Valborg Krookin (k. 1942) kanssa. Hänet on haudattu Turun hautausmaalle.


title: Väinö Stadigh

text:
Nimellä "V. E. E. Stadigh":
Nimellä "V. Stadigh":


title: Tuomari Nurmio ja Viides kolonna

text: Viides Kolonna oli suomalainen musiikkiyhtye, joka toimi 1980-alussa. Yhtyeen musiikillinen johtaja oli muusikko Tuomari Nurmio, joka sävelsi ja sanoitti lähes kaikki kappaleet bändin ainoalla levyllä, nimeltään "Maailmanpyörä palaa".


title: Tryparsamidi

text: Tryparsamidi (CHAsNO) on arsonihappoihin kuuluva orgaaninen yhdiste. Se sisältää hiilen ja arseenin välisen sidoksen eli kuuluu arseenin organometalliyhdisteisiin. Tryparsamidia on käytetty lääketieteessä unitaudin hoitoon, mutta sen käytöstä on luovuttu haittavaikutusten ja resistenttiyden ilmenemisen vuoksi.


title: Tryparsamidi

text: Tryparsamidia käytettiin yleensä sen natriumsuolana, joka on väritöntä ja veteen liukenevaa kiteistä ainetta. Se liukenee myös vähäisessä määrin etanoliin. Tryparsamidi pelkistyy elimistössä varsinaiseksi vaikuttavaksi yhdisteeksi. Yhdiste tehoaa "Trypanosoma gambiense"-alkueläimeen ja sitä käytettiin unitaudin hoitamiseen 1920- ja 1930-luvuilla. Yhdiste annettiin ruiskeena joko suoneen tai lihakseen. Tryparsamidi läpäisee veri-aivoesteen ja kävi sen vuoksi sairauden hoitoon myös silloin kuin alkueläimet olivat päässeet jo keskushermostoon. Loisiot alkoivat kehittää vastustuskykyä aineelle jo 1930-luvulla, minkä vuoksi sille alettiin etsiä korvaavia vaihtoehtoja. Tryparsamidin aiheuttamia haittavaikutuksia voivat olla vaikutukset silmän linssiin, mikä ilmenee näkökentän kaventumisena, huonovointisuus, kuumeilu, tinnitus ja allergiset reaktiot.


title: Tryparsamidi

text: Tryparsamidia valmistetaan arsaniilihapon ja klooriasetamidin välisellä reaktiolla natriumhydroksidin ja natriumkarbonaatin toimiessa emäksisinä katalyytteinä.


title: SK Tavrija Simferopol

text: Sportyvnyy̆ Klub Tavrija Simferopol on jalkapalloseura Simferopolin kaupungista. Simferopol pelaa kaudella 2018–2019 Ukrainan kolmanneksi korkeimmalla sarjatasolla Druha Lihassa. Simferopol on Ukrainan jalkapalloliigan ensimmäinen mestari vuodelta 1992. Seura on perustettu vuonna 1958.


title: SFC Desna Tšernihiv

text: SFC Desna Tšernihiv on jalkapalloseura Tšernihivin kaupungista. Seura pelaa kaudella 2018–2019 Ukrainan jalkapalloliiga, joka on maan jalkapalloilun korkein sarjataso.


title: FK Lviv

text: FK Lviv on jalkapalloseura Lvivin kaupungista. Seura pelaa kaudella 2018–2019 Ukrainan jalkapalloliigassa, joka on maan jalkapalloilun korkein sarjataso.


title: Ukrainan ykkösliiga

text: Ukrainan ykkösliiga (, Persha Liha) on Ukrainan miesten jalkapalloilun toiseksi korkein sarjataso. Kaudella 2018–2019 liigassa pelaa 16 joukkuetta. Liigan voittaja nousee suoraan Ukrainan jalkapalloliigaan ja toiseksi ja kolmanneksi sijoittuneet pääsevät Play-off-sarjaan. Sarjassa kaksi viimeistä joutuvat jatkokarsintaan.


title: Youngblood

text: Youngblood on australialaisen pop rock -yhtye 5 Seconds of Summerin kolmas studioalbumi, jonka julkaisi Capitol Records 15. kesäkuuta 2018. Albumia edelsi kaksi singleä; "Want You Back" ja "Youngblood". Albumi eroaa tyyliltään paljon yhtyeen edellisistä pop punk -albumeista.


title: Citroën C3 Aircross

text: Citroën C3 Aircross on Citroënin vuodesta 2010 lähtien valmistama pieni crossover-tyyppinen automalli.


title: Citroën C3 Aircross

text: Ensimmäisen sukupolven C3 Aircross on crossover-versio tila-automalli C3 Picassosta, ja sitä myydään ainoastaan Etelä-Amerikan markkinoilla. Sen erot Picassoon ovat korkeampi maavara, koria suojaavat muoviosat ja varapyörä takaluukun kannessa.


title: Citroën C3 Aircross

text: Vuoden 2015 lopulla malli koki kasvojenkohotuksen, jossa suurimmat uudistukset kohdistuivat keulailmeeseen. Auton nimeksi tuli pelkkä Citroën Aircross.


title: Citroën C3 Aircross

text: Toisen sukupolven C3 Aircross ensiesiteltiin kesäkuussa 2017 Pariisissa. Se korvasi mallistossa C3 Picasson. Malli jakaa perusrakenteensa Opel Crossland X:n kanssa. Keväällä 2018 esiteltiin Kiinan markkinoille C4 Aircross, joka on 12 senttimetriä normaalia C3 Aircrossia pidempi malliversio. Sitä ei ole tarkoitus tuoda lainkaan Eurooppaan.


title: Citroën C3 Aircross

text: Vuoden 2017 Euro NCAP -kolaritestistä C3 Aircross sai tulokseksi täydet viisi tähteä.


title: Mansplaining

text:
Mansplaining (koostesana sanoista , ”mies” ja "explaining", ”selittäminen”) on ilmiö, jossa mies kommentoi tai selittää asiaa itsevarmasti, otaksuen tietävänsä enemmän kuin henkilö, jolle hän puhuu.
Sanaa käytetään lähinnä feministisissä yhteyksissä, jossa se ymmärretään vallankäytön muodoksi.


title: Mansplaining

text:
Termi on lähtöisin kirjailija Rebecca Solnitin kolumnista "Men Explain Things to Me" vuodelta 2008, tosin sen varsinaisesti keksi nimettömäksi jäänyt LiveJournalin käyttäjä.
Solnit oli ollut juhlissa, joiden isäntä kuultuaan Solnitin julkaisseen kirjan 1800-luvun valokuvaaja Eadweard Muybridgesta, alkoi kertoa juuri ilmestyneestä kyseenomaisesta valokuvaajasta kertovasta kirjasta. Kirja oli tietenkin Solnitin kirjoittama ja miehen tiedot siitä perustuivat "The New York Timesin" kirja-arvosteluun.


title: Mansplaining

text:
Sana valittiin vuonna 2010 "The New York Timesin" vuoden sanaksi.
OxfordDictionaries.com lisäsi sen sanakirjaansa vuonna 2014.


title: Mansplaining

text: Suomenkielisiä käännöksiä sanalle ovat "mansplainaus" ja "miesselittäminen".


title: Miks Twist

text: Miks Twist on rautalankayhtye Taivalkunta Beatin ensimmäinen studioalbumi. Se on myös ainoa levy, jossa soittaa yhtyeen alkuperäiskokoonpano. Laulaja Juha Pokkinen on säveltänyt tai sanoittanut osan kappaleista, mutta levyltä löytyy myös covereita.


title: Manspreading

text:
Manspreading (koostesana , "mies" + "spreading", "levittäminen") on miesten tapa istua jalat levällään tilaa vieden. Tämä on nähty ongelmaksi etenkin liikennevälineissä.
Tapa on tuomittu misogynistisenä patriarkaatin ilmenemismuotona.


title: Manspreading

text:
Sanaa on käytetty Twitterissä jo 2008, Urban Dictionary -nettislangisanakirjaan se lisättiin 2010. Vuonna 2013 Tumblrin ryhmässä "Men Taking Up Too Much Space on the Train" alettiin protestoida sitä vastaan.
Sana yleistyi 2014, kun New Yorkin julkinen liikenne (Metropolitan Transportation Authority, MTA) alkoi kampanjoida jalat levällään istumista vastaan. MTA vältti kuitenkin sanan käyttöä välttyäkseen seksismisyytöksiltä.
OxfordDictionaries.com lisäsi sanan sanakirjaansa 2015.


title: Manspreading

text: Kotimaisten kielten keskus on lisännyt suomenkielisen version "äijähaara" sanatietokantaansa 2017.